Neverovatno: HRVATSKA HVALI PREDSEDNIKA SRBIJE: "Vučić kao Tito" - Kako Narod Kaže\nNeverovatno: HRVATSKA HVALI PREDSEDNIKA SRBIJE: “Vučić kao Tito”\nautor KnK 10.02.2021, 09:23 1.8k Pregleda\nU tri dana, zagrebački “Večernji list” objavio je dva teksta u kojima hvali Srbiju za sposobnost u nabavci vakcina i ekonomiji.\n„Srbija je sjajno iskoristila činjenicu da je kao mala zemlja u opštem ratu protiv vakcina bila u stanju da deluje samostalno i na taj način zadovolji svoje potrebe, dok Evropa, uprkos ogromnim sredstvima uloženim u razvoj vakcina, nije uspela da iskoristi svoju pregovaračku poziciju i snagu svog tržišta, najmoćnijeg i najunosnijeg na svetu “, piše zagrebački „Večernji list “.\nU članku pod naslovom „Nesvrstana Srbija postala lider u rastu BDP-a i vakcinaciji“ sa naslovom „Vučić kao Tito“, ovaj list piše da je zvanični Beograd iskoristio svoj formalno neutralan stav i činjenicu da ima dobre odnose sa Evropom i Amerikom , ali i sa Rusijom i Kinom.\nUspeh Srbije, piše list, treba objasniti činjenicom da je Beograd potpisao ugovore za više od 11 miliona doza vakcina, od kojih je kineski „Sinofarm“ već poslao milion doza, a stigla je i vakcina Sputnjik V iz Rusije.u Srbiji.\nPrethodni članak POZNATI SLOVENAČKI INFEKTOLOG uzburkao javnost: „Što pre kažemo, to bolje …“\nSledeći članak Dara ispala iz trke za Oskara, Aida u užem izboru\nŠarić poručio Hrvatima: Ako ne znate kakve veze Tesla ima sa Srbijom, znate li možda zašto su ustaše poklale preko 100 njegovih rođaka i zašto su Tesle proterani 1995. u Srbiju!\nBBC: Srbija vodi u trci za vakcinaciju Europi, EU države joj mogu samo zavideti\nPOZNATI SLOVENAČKI INFEKTOLOG uzburkao javnost: „Što pre kažemo, to bolje …“


„Ako hir jednog čoveka zameni institucije, onda je to pogubno kako god da se taj čovek zvao“, kazao je Pajtić na sednici Glavnog odbora DS-a.\nOn je naveo da smatra da se dokazalo kako u Srbiji „čvrsta ruka“ donosi samo nesreću i da deca u zemlji treba da shvate da „tata ne treba da tuče mamu, a bogami i da premijer ne sme da tuče nas“.\nProgram koji je lider DS okarakterisao kao hrabar, predviđa ukidanje ugovora o izgradnji projekta „Beograd na vodi“, ukidanje ugovora kojima se poljoprivredno zemljište „dodeljuje tajkunima“, reviziju privatizacije medija, a protivi se i prodaji telekomunikacionih i elektromreža.\nOn je ocenio da je privatizacija medija zapravo tajkunizacija, kojom će „mediji izveštavati promotivno i pohvalno o aktuelnoj vlasti“.\nPajtić je najavio i da će DS vratiti ono što je „oteto penzionerima“ i dodao da ta stranka ima i plan na koji način da se obezbede i finansijska sredstva za svaku od predviđenih mera.


Serbia Energy Balkan I Energetika - Reforma\nSektor energetike kao jedan od najvaznijih i najvitalnijih u Srbiji je na putu reformi, reorganizacije i uskladjivanja sa EU Energetskim sektorskim politikama i strategijama.\nEnergetska zajednica za Jugoistocnu Evropu je jedan od prvih EU koraka harmonizacije koju je Srbija odpocela jos 2003 potpisivanjem Atinskog sporazuma.\nNovi zakonski ambijent ( Zakon o Energetici 2011, Zakon o privrednim drustvima itd) je u velikoj meri uskladjen sa pozitivnim pravnik tekovinama i politikama Evropske Unije u sektoru Energetike. Ocekuje se donosenje niza podzakonskih akata koji ce ubrzati u unaprediti samu reformu sektorske legislative.\nSektor energetike je jedan od kljucnih oblasti politike razvoja EU, ali i vecine zemalja u Evropi i svetu. Imajuci u vidu njegovu povezanost i medjuzavisnost sa ostatkom privrede sektor energetike u svim zemljama ima veliki znacaj, kako politicki tako i ekonomski.\nMapa puta kojom se reformise sektor energetike u Srbiji obuhvata otvaranje trzista, razdvajanje delatnosti ( proizvodnja, distribucija, prenos, trgovina) ali i ostale segmente liberalizacije trzista. Energetska efikasnost, zastita zivotne sredine, obnovljivi izvori energije su takodje oblasti koje Srbija u dobroj meri harmonizuje sa EU politikama.\nDosadasnje iskustvo, analize i poredjenja sa regionom ali i zemljama Istocne Evrope ukazuju na trend da ce ispunjenje akcionog plana potpune harmonizacije biti u velikoj meri zavrsen 2017 godine.\nSrbija je na dobrom putu da reformu sektora realizuje uspesno, uz uvecanje intenziteta reformskih procesa. Mi cemo se truditi da rezultate procesa harmonizacije, ali i podizanje kapaciteta sektora u svim domenima ( proizvodnom, prenosnom, distributivnom), pratimo i promovisemo prema inostranim ciljnim grupama i zainteresovanim stranama. Na ovaj nacin pomazemo strategiju komunikacije Srbije za EU integracije, informisanje zainteresovanih strana u samoj Evropskoj Uniji jer su nam njihovo razumevanje i podrska potrebni u nastupajucim vremenima.\nStatus kandidata donosi kao imperativ razumevanje svih izazova i sansi koje sadrzi srpski sektor energetike a od strane povecanog broja stakeholder-a iz Evropske Unije.\nEU energetska politika, regionalna inicijativa za reformu sektora energetike se u velikoj meri oslanja na novi trend – transparetnu komunikaciju tradicionalno zatvorenih sektora.\nKomuniciranje procesa harmonizacije i otvaranja trzista se preporucuje kao jedna od premisa modernizacije poslovnog ambijenta u procesu pristupanja nove drzave u EU. Intenzivno i odrzivo komuniciranje ostvarenih rezultata u procesu reformi, u poslovanju i ostalim segmentima ukljucuje razlicite kanale komuniciranja, zastupanja interesa aktera reformi. Javna politika i njena transparetnost pomazu u shvatanju znacaja promena koje su neminovne.\nIstovremeno reformski procesi predstavlju veliku sansu za privredu Srbije koja je svakako konkurentna u sektoru energetike. Za razumevanje svih potencijala potrebno je prosiriti kanale komuniciranja i to je ono sto upravo Serbia Energy ima za cilj, da posluzi kao Focal Info Point – Info Hub za sve zainteresovane strane iz EU.\nReforma sektora energetike, harmonizacija sa EU politikama, ukljucuje nekoliko oblasti.\nMi cemo se truditi da pokrijemo sve teme od interesa, kako kroz priloge iz EU politika, dnevnih vesti i sadrzaja na konkretnim primerima ali i publikacijama o sektoru energetike u Srbiji.\n* Svi tekstovi i publikacije su vlasnistvo njihovih autora, postavljanje linkova ima za cilj informisanje i sirenje pozitivne prakse kroz edukaciju. *


NIKOLA JOKIĆ ZNA ŠTA JE PROVOD: Nosilac MVP u kafani uz tamburaše đuskao do kasno u noć (VIDEO)\nAutor: Glas javnosti 21.05.2022. u 11:16\nKao gost završnih utakmica Fajnal fora, odnosno finala Evrolige, Nikola Jokić se dobro provodio u beogradskim kafanama.\nUz tamburaše u omiljenoj beogradskoj kafani najkorisniji igrač NBA lige drugi put zaredom, đuskao je celu noć.\nIgra odlično Nikola Jokić na svim terenima #NikolaJokić @Nuggets #MVP #NBA pic.twitter.com/qEJIwrFgfX\n— Aleksandar Ilić (@aleks89ilic) May 21, 2022\nPo snimku možemo zaključiti da je dečku iz Sombora, kakav je uvek ostao u duši, najomiljenija pesma Zvonka Bogdana "Moja mala nema mane".\nkošarkanbanikola jokićevroligakafanamvp nbafajnal forbeogradđuskanje


Mladi neće u građevince - U 2016. za zidara se u Srbiji obrazuje samo jedan đak - Edukaplus\nMladi neće u građevince – U 2016. za zidara se u Srbiji obrazuje samo jedan đak\nOvu ocenu izneo je Gojko Banović, rukovodilac Centra za stručno obrazovanje i obrazovanje odraslih u Zavodu za obrazovanje i vaspitanje Srbije.\n– U građevinskim firmama je mnogo priučenih radnika, zato imaju mnogo problema, kako onih stručne prirode, tako i problema sa povredama na gradilištu. Ni u jednom slučaju u takvim nesrećama nije učestvovao radnik koji je završio formalni sistem obrazovanja, nego su to obično bili priučeni radnici – rekao je Banović.\nOn je istakao da su poslovi građevinske struke složeni zanati koji se ne mogu savladati za mesec dana, kao što mnogi misle.\n– Razumemo građevinske firme koje u nedostatku kadrova zapošljavaju priučene radnike, ali je to dovelo i do toga da smo došli u situaciju da je malo domaćih preduzimača koji mogu da učestvuju na međunarodnim tenderima, jer teško mogu da odgovore zahtevima za kadrovsku strukturu i opremu – kaže Banović.\nUkoliko se opredele za građevinarstvo, učenici se školuju po obrazovnim profilima koji su utvrđeni još 1993. godine, te kompanije iz ove oblasti predlažu kreiranje novih zanimanja, a u skladu sa potrebama privrede. To, ipak, nije jednostavno, objašnjava Iso Planić, direktor Politehničke škole.\nJedan od problema je i motivisanje đaka da upišu građevinsku struku, i upravo na njegov predlog ove godine je prvi put lokalna samouprava odvojila sredstva za stipendije učenicima koji su upisali deficitarna zanimanja. Uostalom, jedini zidar u Srbiji u ovoj školskoj godini uči struku upravo u Politehničkoj školi. Planić kaže da su verifikovali niz obrazovnih profila, ali za njih nema dovoljno đaka i interesovanja.\n– Pripremamo plan upisa za narednu školsku godinu, i imamo problem, jer možemo da planiramo svega tri ili četiri odeljenja građevinske struke i zato pokušavamo od građevinske operative da čujemo šta će njima biti potrebno u narednih nekoliko godina. Trenutno je teško planirati šta će biti potrebno za pet ili šest godina kada naši đaci završe školovanje – kaže Planić.


Nezaposlenost preti oporavku – Nadlanu.com\nNezaposlenost preti oporavku\nVAŠHINGTON, 29. septembra 2010. (Beta-AP) – Svetska privreda se polako oporavlja ali ozdravljenje ostaje neizvesno zbog rizika da neće biti stvoreno dovoljno radnih mesta da bi se oporavak osigurao, izjavio je u sredu šef Međunarodnog monetarnog fonda Dominik Štraus-Kan.\nKan kaže da je optimista u pogledu privrede SAD, najveće ekonomije sveta. Postoji opasnost njenog ponovnog pada u recesiju, rekao je on, ali nije verovatno da će do toga doći.\nPred sastanak iduće sedmice MMF-a i Svetske banke, Kan je novinarima u Vašingtonu rekao da azijske i latinoameričke privrede rade dobro ali da su izgledi nekih evropskih država, naročito Irske, Španije i Portugalije, i dalje neizvesni.\nBiće teško, rekao je on, zaključiti da će kriza koja je počela krajem 2007. godine biti završena sve dok nezaposlenost ne bude stvarno smanjena.


Formiraću stranku 19. aprila, na dan tog "velikog mitinga" Aleksandra Vučića | Nova Ekonomija\nJedan od lidera Saveza za Srbiju (SzS) Dragan Đilas najavio je da će 19. aprila formirati svoju partiju, koja će se zvati Stranka slobode i pravde.\n"Ja sam čovek koji još uvek nema svoju političku organizaciju. Ako bude sve kako planiramo, formiraćemo je 19. aprila baš na dan tog "velikog mitinga" Aleksandra Vučića. Eto, kao odgovor na to, zvaće se Stranka slobode i pravde", rekao je Đilas gostujući u emisiji Crno-beli svet sa Đorđem Vukadinovićem na televiziji Naša, objavljeno je na portalu časopisa Nova srpska politička misao.\nOn je objasnio da veruje u slobodu i pravdu i da će se stranka na taj način i ponašati.\nNa pitanje o njegovom statusu unutar Saveza za Srbiju i da li je možda taj savez apsorbovao protest "1 od 5 miliona", Đilas je odgovorio da je, kada bi tako gledali, onda sad Boško Obradović taj koji je preuzeo ceo protest.\n"Ti argumenti su argumenti jednog dela ljudi koji su vlasti, i jednog dela ljudi koji su, po mom mišljenju, iskrena opozicija, ali vide stvari drugačije nego što ih ja možda vidim", smatra on.\nĐilas je dodao kako ne misli da su političari preuzeli protest, ali da oni moraju da stanu u prvi red.\n"Da, ako se desi nešto loše, ako je neko odgovoran za to, onda smo mi odgovorni... Ja sam samo izgovorio poziv na taj prvi protest u Beogradu, a postoji taj deo mladih ljudi koji je to pokrenuo kao organizator", napomenuo je on.\nGovoreći o tome šta očekuje od protesta 13. aprila, Đilas je rekao da ne očekuje nasilje, ali da ne treba isključiti mogućnost provokacije vlasti.\n"Smatram da živimo u zemlji gde jedan čovek kreira nasilje, agresiju, mržnju. Vučić bi najradije voleo kada bi mogao neki rat da izazove sa nekim, pa da Kosovo postane tema koja nije glavna. Pošto nema sa kim, on pokušava da napravi neki građanski rat u Srbiji, i da nas koji mislimo jedno, gurne na one ljude koji misle drugačije", zaključio je Đilas.


Mrkonjiću dodeljen počasni doktorat - Dnevni list Danas\nPočetna » Ekonomija » Mrkonjiću dodeljen počasni doktorat\nMrkonjiću dodeljen počasni doktorat\nPovodom dvadesetogodišnjice postojanja, Megatrend univerzitet dodelio je sinoć dve počasne titule doktora nauka – Milutinu Mrkonjiću, ministru za infrastrukturu, i Džonu Nezbitu, američkom futurologu, i jedom od osnivača ove ustanove. Obrazlažući ova priznanja, Mića Jovanović, rektor Megatrend univerziteta, naglasio je da su tokom dve decenije počasni doktorati dodeljeni još samo tri puta.\n1Piše: M. N. S. 28. decembra 2009. 23.57\nTitulu su dobili Sun Džo Park, britanski naučnik koji je bio i jedan od prvih predavača na Megatrendu, i Božin Jovanović, dugogodišnji privrednik. Pre tri godine, podsetio je Mića Jovanović, počasni doktor Megatrenda postao je libijski lider Moamer el Gadafi. Svečanom uručenju sinoć su prisustvovali predstavnici akademske javnosti, diplomatskog kora i državnog vrha, između ostalih, i Mrkonjićeve stranačke kolege iz Vlade Srbije Ivica Dačić, Žarko Obradović, Petar Škundrić i Jovan Krkobabić.\n16. maja 2016. u 18.18\nPa jedini nacin da ovaj postane doktor, je da mu poklone titulu


U skladu sa Planom obuke komandi i jedinica OS BiH u 2020. godini, 3. septembra 2020. godine u kasarni „Kozara“ u Banjој Luci realizirana je Finalna koordinacijska konferencija (FKK) za vježbu „COVID 19“.\nKonferencijom je rukovodio brigadni general Kenan Dautović, zamjenik komandanta OK OS BiH za operacije. Pomenutoj konferenciji, koja je zbog epidemiološke situacije uzrokovane koranavirusom realizirana putem video konferencijskog servisa (VTS), prisustvovali su predstavnici ZŠ OS BiH, OK, KOiD i KP OS BiH, predstavnici svih komandi i jedinica OS BiH koje će učestvovati ili su u neposrednoj podršci u realizaciji vježbe, te predstavnici civilnih institucija i komplemetarnih službi u BiH (MUP FBiH, MUP RS, FUCZ i CZ Grada Banja Luka).\nKonferencija je realizirana sa ciljem da se analiziraju i potvrde rezultati, produkti kao i zaključci sa Glavne planske konferencije (GPK), te definiraju obaveze i razmjene odgovarajuće informacije potrebne za realizaciju vježbe „COVID 19“.\nPoslije uvodnog obraćanja brigadnog generala Kenana Dautovića, zamjenika komandanta OK OS BiH za operacije, komandant 6.pbr, brigadir Radovan Jović, ujedno komandant glavnih snaga za obučavanje, se u svom obraćanju osvrnuo na ciljeve i zadatke vježbe te očekivane produkte iste. Upoznao je prisutne sa realiziranim aktivnostima u periodu između dvije konferencije te naglasio izazov koji sa sobom nosi epidemija koronavirusa.\nBrigadni general Kenan Dautović je ocijenio da je ova konferencija, uključujući i produkte rada, realizirana veoma uspješno te naglasio da će u narednom periodu uslijediti zaključci sa ove konferencije, kako bi svi učesnici vježbe uspješno realizirali sve neophodne zadatke do početka vježbe.


Povodom Međunarodnog dana muzeja organizovan edukativno-zabavni turnir za srednjoškolce - RTV SLON\nPovodom Međunarodnog dana muzeja organizovan edukativno-zabavni turnir za srednjoškolce\nMuzej Istočne Bosne povodom Međunarodnog dana muzeja organizovao je za učenike sedam srednjih škola edukativno-zabavni turnir pod nazivom Historika. Radi se o društvenoj igri u kojoj učesnici prikupljaju i ispravno kategorišu kolekcije s predmetima koji se nalaze u ovom Muzeju.\n”Kroz igru će upoznati neke predmete koje nisu prije vidjeli, jer nisu svi predmeti eksponirani javnosti. Ono što smo u testnoj fazi vidjeli jeste da mnogim učenicima ovo su novi predmeti, upoznaju se sa periodom NOB-a, 92-95, prirodom i faunom, tako da je ovo samo mali segment kroz edukativni i zabavni faktor da se omplemene mladi. Nadam se da će ovo biti još jedan korak dalje, kako bi nastavili saradnju narednih godina i organizovali veći turnir”, naveo je Ljubiša Veljković, direktor Muzeja Istočne Bosne.\nU ovoj instituciji, a i u školama izražavaju zadovoljstvo što se poslije dvije godine pauze, od početka pandemije korona virusa, ponovo nastavljaju zajedničke aktivnosti.\n”Drago mi je da svi naši učenici imaju priliku i da znaju da postoji ovakva zbirna, da mogu propratiti ne samo kroz radionice, nego i kroz učešće kako su imali prije covida, koji nam je prekinuo saradnju. Nadam se da će se to nastaviti i da ćemo svi biti zadovoljni”, kaže Alma Berbić, profesorica historije i geografije u Gimnaziji ”Meša Selimović”.\nPrethodni članakPSOTC ponovno dobio NATO akreditaciju za edukaciju i obuku za mirove misije\nSljedeći ČlanakSastanak Organizacionog odbora za komemorativno obilježavanje 25. maja 1995. godine


Регионална сарадња један од главних спољнополитичких приоритета Србије - Va1.info\nNaslovna/Vesti/Regionalna saradnja jedan od glavnih spoljnopolitičkih prioriteta Srbije\nRegionalna saradnja jedan od glavnih spoljnopolitičkih prioriteta Srbije\n[hr style=“double“]izvor:vlada.rs foto:msp.gov.rs[hr style=“double“]\nPrvi potpredsednik Vlade Republike Srbije i ministar spoljnih poslova Ivica Dačić učestvovao je danas na specijalnom sastanku Saveta ministara inostranih poslova zemalja članica Organizacije za crnomorsku ekonomsku saradnju (BSEC) u Istanbulu, čiji je domaćin Republika Turska, kao aktuelni predsedavajući organizacijom.\nZvanični sajt Vlade Republike Srbije prenosi u celini istupanje Dačića na današnjem specijalnom sastanku Saveta šefova diplomatija BSEC-a:\nIzuzetna mi je čast da se obratim ovom visokom skupu u ime Vlade Republike Srbije. Dozvolite mi, najpre, da se zahvalim našem domaćinu, potpredsedniku Vlade Republike Turske Tugrulu Turkešu na toplom gostoprimstvu koji nam boravak u Turskoj čini dodatno prijatnim. Istovremeno, ovo je i prilika da čestitam Vladi Republike Turske na efikasnom i plodonosnom predsedavanju u prethodnih šest meseci.\nNaglašavam da je Republika Srbija prepoznala značaj i podržala prioritete turskog predsedavanja i sa zadovoljstvom konstatuje da je iza nas jedno korisno polugodište u delovanju organizacije.\nUtisak je da naše zemlje teže jačanju intenziteta saradnje, na bazi uzajamnih interesa, a organizacija za crnomorsku ekonomsku saradnju pruža jedinstven pogodan okvir za unapređenje saradnje i jačanje poverenja u regionu. Značaj organizacije je u tome, što pored okvira za ispunjavanje ekonomskih interesa, nesporno doprinosi i povećanju stabilnosti, bezbednosti i opšteg prosperiteta. Stoga je naš poseban zadatak da procenimo dosadašnje rezultate i da postavimo smernice za dalje razvijanje i jačanje saradnje u okviru BSEC-a. Rezultati postignuti u prethodnom periodu jasno potvrđuju da organizacija ima potencijal, ali i nameću imperativ daljeg unapređenja saradnje i realizaciju konkretnih projekata u oblastima od zajedničkog interesa.\nU skladu sa odrednicom „ekonomska saradnja“ u imenu naše organizacije, neophodno je da ona kroz povezivanje privrednih subjekata istovremeno ima ulogu nosioca stabilnog i održivog razvoja u ovom delu sveta. Ekonomska dimenzija saradnje ima ulogu značajnog, a vrlo često i krucijalnog elementa povezivanja zemalja regiona. Imajmo, pri tome, u vidu strateški, infrastrukturni i ekonomski značaj regiona Crnog mora koji kao takav predstavlja veliki razvojni potencijal. Organizacija treba da koristi taj potencijal kako bi zemlje članice zajednički doprinele ostvarenju ciljeva svetskog i opšteg značaja, kakvi su ciljevi održivog razvoja zapisani u agendi UN-a do 2030. godine. Podsećam da se BSEC, preko svojih 12 radnih grupa i radnih tela, između ostalog, aktivno bavi i ciljevima održivog razvoja.\nU tom smislu, sastanci ove organizacije treba da budu mesto razmene mišljenja eksperata o najvažnijim pitanjima iz oblasti sa kojima se region sreće – turizma, poljoprivrede, bankarstva i finansija, borbe protiv organizovanog kriminala, carine, obrazovanja, energetike, zaštite životne sredine, zdravstva, informacione tehnologije, nauke, kulture.\nNa kraju, želeo bih da ukažem na činjenicu da je suštinski sav naš rad usmeren na poboljšanje standarda naših građana, a da je jedini recept za to jačanje saradnje zemalja članica u oblastima od zajedničkog interesa, kao i jačanje veza i solidarnosti naših država u ovom turbulentnom vremenu“, naveo je u govoru Dačić.\nPrijateljski odnosi Srbije i Rumunije


MMF: Srbija uspešno sprovodi ekonomski program – Slobodne novine\nMMF: Srbija uspešno sprovodi ekonomski program\nBeogradski glas (Beta) – Odbor izvršnih direktora Međunarodnog monetarnog fonda (MMF) doneo je odluku o uspešnom završetku trećeg razmatranja rezultata ekonomskog programa Srbije, koji je podržan Instrumentom za koordinaciju politike (The Policy Coordination Instrument – PCI), saopštila je Narodna banka Srbije (NBS).\nOdbor izvršnih direktora MMF-a ocenio je da Srbija nastavlja uspešno da sprovodi definisani ekonomski program, uz dobre domaće faktore rasta, nisku inflaciju, zdrav finansijski sistem, sprovođenje strukturnih reformi i dalje smanjenje učešća javnog duga u BDP-u.\nNaglašeno je da Srbija nastavlja da ostvaruje dobre ekonomske rezultate, uz rast koji je podržan svim komponentama – potrošnjom, javnim ulaganjima, izvozom i rekordno visokim prilivima stranih direktnih investicija.\nDomaći faktori, odnosno snažna domaća tražnja, u potpunosti kompenzuje negativne uticaje iz spoljnog okruženja.\nOdbor izvršnih direktora MMF-a je konstaovao i da se program sprovodi po planu ida su kvantitativni ciljevi za kraj septembra 2019. godine ispunjeni.\nIstiče se i to da je inflacija u Srbiji očuvana na niskom nivou i da nastavlja da se kreće blizu donje granice inflacionog koridora NBS.\nNBS, kako je ocenjeno, nastavlja da vodi adekvatnu monetarnu politiku i u uslovima niskih inflatornih pritisaka referentnu kamatnu stopu je od jula snizila tri puta.\nSnažan priliv stranih direktnih investicija tokom većeg dela 2019. godine bio je faktor pritisaka na jačanje dinara, a u takvim uslovima NBS je na deviznom tržištu bila neto kupac deviza.\nOdbor izvršnih direktora MMF-a je ocenio i da je finansijski sistem Srbije zdrav, o čemu svedoče svi pokazatelji, dok će važna podrška srednjoročnom rastu biti razvoj tržišta kapitala i nastavak dinarizacije.\nNastavljaju se i dobri fiskalni rezultati, uz dodatno smanjenje učešća javnog duga i napredak na planu reforme poreske uprave i jačanje okvira za upravljanje javnim investicijama.\nOčuvanje fiskalne discipline očekuje se i u narednom periodu, uz ocenu da se fiskalnim deficitom od 0,5 odsto BDP-a, koji je planiran budžetom za 2020. godinu, obezbeđuje dalje smanjenje javnog duga, a istovremeno se stvara fiskalni prostor za kapitalne investicije i dodatno snižavanje poreskog opterećenja rada.\nMMF je pozdravio dalje popravljanje uslova na tržištu rada, uz rast zarada i pad nezaposlenosti.\nOdbor je ocenio i da nosioci ekonomske politike u Srbiji ostaju posvećeni sprovođenju strukturnih reformi i u 2020. godini, a radi povećanja potencijalnog rasta Srbije i daljeg rasta investicija. Odluku je Odbor doneo bez održavanja formalnog sastanka, što je mogućnost koja se koristi kada se proceni da formalna diskusija nije potrebna, s obzirom na dobro sprovodjenje mera ekonomske politike i dobre makroekonomske rezultate Srbije, precizirano je u saopštenju.\nGuvernerka NBS Jorgovanka Tabaković je povodom odluke MMF-a istakla je da je, ako se imaju u vidu ekonomski rezultati Srbije, odluka očekivana.\n“Srbija će nastaviti da sprovodi svoj ekonomski program jačanjem domaćih faktora rasta, čuvanjem inflacije na niskom nivou, kao i očuvanjem stabilnog i zdravog finansijskog sektora i u narednom periodu”, poručila je Tabaković.\nNaglasila je i da će sve mere koje se donose imati za cilj rast životnog standarda gradjana i podsticajne uslove poslovanja za domaću privredu.\nInstrument za koordinaciju politike odobren je Srbiji u julu 2018. na period od 30 meseci, savetodavnog je karaktera i ne predvidja korišćenje finansijskih sredstava.\nEkonomski program Srbije, koji je MMF podržao svojim Instrumentom, ima za cilj očuvanje makroekonomske i finansijske stabilnosti i nastavak strukturnih i institucionalnih reformi za podsticanje bržeg i sveobuhvatnog rasta, stvaranje novih radnih mesta i dalji rast životnog standarda gradjana.\nOznakeBDP Jorgovanka Tabaković Međunarodni monetarni fond MMF Narodna banka Srbije Naslovna-centar Naslovna-traka NBS rast BDP-a\nNemačkom Auto-Kabelu 4.200 evra po radnom mestu\nVučić: Stići ćemo i Tita, Lučani će da procvetaju, a Čačak postaje centar sveta


Mađarski premijer Viktor Orban izjavio je danas da ljudi imaju pravo da znaju "šta Brisel namerava", navodeći da je pitanje migracija "u igri na izborima za Evropski parlament", zakazanim za maj ove godine. Orban je rekao i da će njegova vlada nedavno započetom kampanjom putem bilborda "razotkriti planove briselske birokratije".\nOn je ukazao da aktuelna "promigrantska" većina u Evropskom parlamentu nastoji da poveća migraciju, "što bi bilo jednako tome da Evropa bude oduzeta Evropljanima". Orban je branio propagandnu kampanju protiv predsednika Evropske komisije Žan-Kloda Junkera koji je predstavljen kako deluje u ime američkog milijardera mađarskog porekla Džordža Soroša.\nOrban je ocenio da je ova kampanja "zasnovana na činjenicama" i da je Junker odgovoran za to što je "pustio Veliku Britaniju da ode, a doveo migrante" u EU. Kampanju mađarske vlade prethodno su osudili Evropska komisija, kao i sam Junker, koji je poručio da bi Orbanova stranka Fides trebalo da istupi iz članstva konzervativne Evropske narodne stranke.


Sve više ciljanih napade Linux uređaje\nSep 10, 2020 Kaspersky, Linux\nMnoge organizacije biraju Linux za strateški značajne servere i sisteme, zbog toga što se smatra da je ovaj operativni sistem bezbedniji i manje sklon sajber pretnjama od dosta popularnijeg Windows operativnog sistema. Iako je ovo slučaj kada je reč o masovnim napadima malverom, ne može se nužno isto reći i za napredne uporne pretnje (APT). Osim toga, istraživači kompanije Kaspersky su identifikovali trend sve više i više aktera pretnji koji sprovode targetirane napade na uređaje koji su zasnovani na Linux operativnom sistemu, dok istovremeno razvijaju alate koji su više fokusirani na Linux OS.\nTokom prethodnih osam godina, pronađeno je na desetine APT aktera koji koriste Linux malver ili neki od modula baziranih na Linux operativnom sistemu. Oni uključuju ozloglašene grupe pretnji kao što su Barium, Sofacy, the Lamberts, i Equation, kao i skorije kampanje kao što su LightSpy koju je sprovela grupa TwoSail Junk i WellMess. Diverzifikacija njihovog arsenala sa Linux alatima omogućuje akterima pretnji da operacije sprovode efikasnije i uz širi domet.\nU mnogim zemljama postoji značajan trend korišćenja Linux operativnog sistema kao desktop okruženja među velikim kompanijama, kao i vladinim telima, koji podstiče aktere pretnji da razvijaju malver za ovu platformu. Mit da Linux, kao manje popularni operativni sistem, ima manje šanse da bude targetiran malverom, sa sobom donosi dodatne sajber bezbednosne rizike. Mada su targetirani napadi na sisteme bazirane na Linuxu i dalje retki, zasigurno postoji malver koji je za njih dizajniran – uključujući webshells, bekdor, rutkit i čak i prilagođene exploite. Osim toga, mali broj napada obmanjuje, jer uspešno kompromitovanje servera koji radi na bazi Linux operativnog sistema često dovodi do značajnih posledica. To znači da napadači ne samo da mogu da pristupe inficiranom uređaju, već takođe i krajnjim tačkama koje rade na Windows ili mac operativnim sistemima, na taj način pružajući širi pristup napadačima koji mogu ostati neprimećeni.\nPrimera radi, Turla – uspešna ruska grupa koja je poznata po svojim taktikama prikrivene eksfiltracije – značajno je promenila svoj set alata u prethodnim godinama, uključujući korišćenje Linux bekdora. Nova modifikacija Penguin_x64 Linux bekdora, prijavljena ranije tokom 2020. godine, prema našoj telemetriji inficirala je na desetine servera u Evropi i SAD-u, već u julu 2020. godine.\nJoš jedan primer je Lazarus, korejska APT grupa koja nastavlja da diverzifikuje svoj set alata i da razvija malver koji nije baziran na Windows operativnom sistemu. Kompanija Kaspersky je nedavno izvestila o multiplatformskom okviru pod nazivom MATA i u junu 2020, istraživači su analizirali nove uzorke povezane sa kampanjama ‘Operation AppleJeus’ i‘TangoDaiwbo’ grupe Lazarus, korišćenim u finansijskim i špijunažnim napadima. Proučavani uzorci su uključivali Linux malver.\n“Trend unapređenja APT seta alata naši stručnjaci su identifikovali mnogo puta u prošlosti, i alati koji su fokusirani na Linux operativni sistem ne predstavljaju izuzetak. Sa ciljem da obezbede svoje sisteme, IT i bezbednosni sektori sada koriste Linux češće nego što je to bio slučaj ranije. Akteri pretnji na ovo odgovaraju kreiranjem sofisticiranih alata koji mogu da prodru u takve sisteme. Sajber bezbednosnim stručnjacima savetujemo da uzmu ovaj trend u obzir i implementiraju dodatne mere kako bi zaštitili svoje servere i radne stanice,” – komentariše Juri Namestnikov (Yury Namestnikov), direktor tima za globalno istraživanje i analizu (GReAT) kompanije Kaspersky u Rusiji.\nDa ne biste postali žrtva targetiranih napada na Linux, kako poznatih tako i nepoznatih aktera pretnji, istraživači kompanije Kaspersky predlažu implementiranje sledećih mera:\nOdržavajte listu pouzdanih softverskih izvora i izbegavajte korišćenje nešifrovanih kanala za ažuriranje\nNemojte da pokrećete binarne datoteke i skripte na nepouzdanim izvorima. Široko reklamirani načini za instaliranje programa korišćenjem komandi kao što je “curl https://install-url | sudo bash” predstavljaju bezbednosnu noćnu moru\nPostarajte se da je vaša procedura ažuriranja efikasna i podesite automatska bezbednosna ažuriranja\nOdvojite vreme da na pravi način podesite svoj firewall: vodite računa da beleži aktivnost na mreži, blokira sve portove koje ne koristite, i minimizira vaš mrežni otisak\nKoristite SSH autentifikaciju baziranu na ključevima i zaštitite ključeve lozinkama\nKoristite 2FA (dvofaktorsku autentifikaciju) i skladištite osetljive ključeve na eksternim token uređajima (npr. Yubikey)\nKoristite tap van opsega mreže kako bi nezavisno nadgledali i analizirali mrežnu komunikaciju na vašim Linux sistemima\nOdržavajte integritet izvršnog fajla sistema i redovno proveravajte promene konfiguracionog fajla\nBudite pripremljeni za insajderske/fizičke napade: koristite šifrovanje celog diska, pouzdane/bezbedne boots i stavite sigurnosnu traku na vaš kritični hardver\nPregledajte sistem i proverite logovanja za indikatore napada\nPokrenite testove penetracije na vašem Linux sistemu\nKoristite bezbednosno rešenje sa Linux zaštitom kao što je Integrated Endpoint Security. Ono omogućuje veb i mrežnu zaštitu radi detekcija fišinga, malicioznih veb-sajtova i mrežnih napada kao i kontrole uređaja, omogućujući korisnicima da definišu pravila za prenos podataka na druge uređaje\nKaspersky Hybrid Cloud Security pruža zaštitu za DevOps, omogućujući integraciju bezbednosti u CI/CD platforme i kontejnere, i skeniranje slika od napada na lanac snabdevanja


Pandemija pogoršala uslove u srpskim i evropskim porodilištima: Iskustva mama ne ohrabruju - Telegraf.rs\n18/01/22 | 10:36\nRezultati istraživanja "Porođaj tokom pandemije"\nSrbija je tokom pandemije veoma malo primenjivala standarde kvaliteta nege porodilja i novorođenčadi koje je razvila Svetska zdravstvena organizacija (SZO), dok 69,9 odsto ispitanica iz naše zemlje prijavljuju da im nije bio omogućen podoj bebe odmah posle porođaja, pokazalo je istraživanje „Porođaj tokom pandemije.“\nŽenama iz Srbije tokom trudova u 68,2 odsto slučajeva nije bila omogućena sloboda kretanja, a njih 46,2 odsto nike dobilo lekove za ublažavanje bolova. Pored osnovnih uslova prilikom i posle porođaja, kao što su lekovi za ublažavanje bolova, sloboda kretanja i podoj posle poroda, ženama u Srbiji se krše i zakonska prava – kod njih 69,2 odsto nije tražen pristanak za upotrebu instrumenata, poput forcepsa i vakuuma, pri vaginalnom porođaju.\nOsim toga, njih 75,1 odsto nije informisano o mogućim kliničkim znacima opasnosti za porodilje od strane medicinskog osoblja.\nPandemija korona virusa predstavlja izazov svim zdravstvenim sistemima, a posebno je uticala na smanjenje kvaliteta nege porodilja i novorođenčadi širom sveta.\nTokom pandemije, čak i među zemljama evropskog regiona SZO koje u velikoj meri ispunjavaju standarde te organizacije, dokumentovano je pogoršanje ključnih indikatora, kao što su smanjeno korišćenje zdravstvenih usluga za majke i novorođenčad, povećan broj mrtvorođenih, povećan broj medicinskih intervencija (više carskih rezova i indukcija porođaja, epiziotomija i pritisak na stomak), smanjeno prisustvo ili potpuno odsustvo porodice, slaba podrška za dojenje i pojačani anksioznost i stres majke.\nDo ovog zaključka došlo je istraživanje „Porođaj tokom pandemije“, čiji su prvi rezultati objavljeni u radu na sajtu regionalnog izdanja naučno recenziranog časopisa iz polja medicine Lancet koje će se naći i u februarskom broju štampanog izdanja Lancet za Evropu.\nLancet je jedan od najstarijih, najpoznatih i najprestižnijih medicinskih časopisa u svetu, a cilj istraživanja je poboljšanje kvaliteta porodiljskih usluga u evropskom regionu SZO.\nIstraživanje se zasniva na standardima SZO za poboljšanje kvaliteta bolničke nege porodilja i novorođenčadi i istraživalo je pripremljenost, kvalitet i prilagodljivost zdravstvene službe za porodilje i novorođenčad u novonastalim uslovima, kao i kakva iskustva su porodilje imale.\nIstraživanje je deo međunarodnog projekta IMAGINE EURO (Poboljšanje nege porodilja i novorođenčadi u evropskom regionu) koji vodi Pedijatrijski institut Burlo Garofolo (IRCCS Materno Infantile Burlo Garofolo) iz Trsta u Italiji, jedan od vodećih svetskih istraživačkih centara i kolaborativni centar SZO za zdravlje porodilja i dece. Projekat IMAGINE EURO se sprovodi u ukupno 19 evropskih zemalja, a organizacija Centar za mame je partner za Srbiju u istraživanju iskustava porodilja.\nOsim problematičnog odnosa prema porodiljama, ženama u Srbiji prilikom porođaja nije dostupan ni adekvatan smeštaj.\nČak 70,5 odsto njih se požalilo na neadekvatnu organizaciju soba za porođaje, a 72,4 odsto na neadekvatnu organizaciju bolničke sobe. Od ukupnog broja anketiranih žena, njih 13,6% se žalilo na nedostatak bar jednog funkcionalnog i lako dostupnog lavaboa za pranje ruku, sa sapunom i vodom, blizu ili u sobi, od kojih je 35,6 odsto iz Srbije. Na neadekvatno očišćena, opremljena i pozicionirana kupatila ukazalo je od 48,7 odsto žena iz Srbije, a samo 1,8 odsto žena iz Luksemburga.\n- Rezultati za Srbiju ne iznenađuju, nažalost - kaže Jovana Ružičić, direktorka Centra za mame.\n- S jedne strane, zdravstvenom sistemu svake zemlje bilo je potrebno izvesno vreme da se adaptira na promene koje je donela pandemija, od kreiranja novog načina funkcionisanja do toga da su postojeći resursi nedovoljni da zadovolje povećane potrebe.\nNa primer, anesteziolozi su delom bili nedostupni za davanje epiduralne anestezije zato što je mnogo njih prebačeno u kovid bolnice gde je potreba za njima bila prioritetna.\nU Srbiji je, ocenjuje Ružičić, tretman porodilja višedecenijski problem:\n- Istraživanje „Sloboda rađanju” koje je Centar za mame sproveo 2015. godine, takođe je pokazalo da porodilišta u Srbiji nisu prijatelji mama. Zaključak tog istraživanja je bio da je porođajni proces sličan onom u proizvodnji, gde je važan samo konačni proizvod, a ne način na koji se do njega dolazi, kao i da se osećanja i zdravlje žene, kako fizičko tako i psihičko, u potpunosti zanemaruju.\nRužičić dodaje da je istraživanje „Sloboda rađanju” pokazalo da svaka deseta žena koja se porodila u nekom od porodilišta u Srbiji nikada više ne želi da rodi zbog iskustva koje je doživela u porodilištu.\n- Imajući u vidu prethodne i rezultate ovog najnovijeg istraživanja, neophodno je hitno početi sa primenom standarda nege porodilja i novorođenčadi koje je propisala SZO. To je sada i pitanje od nacionalnog interesa, te mora biti deo budućih pronatalitetnih inicijativa za ovu i sve buduće Vlade - ističe Ružičić.\nCentar za mame pozvao je kreatore politike u Srbiji na svim nivoima (pojedinačnom, nacionalnom, regionalnom, globalnom) u zdravstvenom sektoru i drugim srodnim sektorima (npr. obrazovanje) da osiguraju visokokvalitetnu negu zasnovanu na dokazima, pravednu i strpljivu, usredsređenu i s poštovanjem, za svaku ženu, tokom pandemije i posle nje.\nPosle problema sa plodnošću, dobili tri para blizanaca: Poslednja trudnoća bila je iznenađenje


Igra za oblast finansijske edukacije Digitalni repozitorijum Instituta ekonomskih nauka u Beogradu\nIgra za oblast finansijske edukacije\nU ovom radu su predstavljene edukativne igre koje su kreirane kao pomoćni alat u nastavi, za više tematskih jedinica iz klasičnih finansija. Igra za Markowitz-ev model i diversifikaciju je zamišljena kao simulacija finansijskog tržišta u malom, gde su studenti učesnici na trćištu, sa sopstvenim virtuelnim kapitalom. Studenti u definisanom vremenu grade svoj portfolio, a za odlučivanje koriste metode i tehnike iz date nastavne jedinice. Ista platforma se koristi i za Markowitz-ev model i CAPM, kao jedinstvena simulacija poslovanja na tržištu kao osnova za primenu predloženih modela. Realizovana edukativna igra ima za cilj da pre svega poboljša razumevanje studenata iz oblasti klasičnih finansija, koristeći princip situacionog učenja. Realizovana edukativna igra se može upotrebiti dvostruko, kao pomoćni alat za učenje i kao alat za proveru znanja.\ne-learning, edukativne igre, modeli klasi;nih finansija, CAPM, Markowitz-ev model


Poslanici koalicije "Crno na bijelo" i opozicionih partija na čelu sa DPS Mila Đukanovića za isti dan takođe su tražili sednicu na čijem bi dnevnom redu bilo glasanje o poverenju vladi Zdravka Krivokapića.\nPredsednik Skupštine Aleksa Bečić sazvao je tri vanredne sednice Skupštine.\nPrva vanredna sednica će se, na zahtev Vlade, održati 3. februara sa dve tačke dnevnog reda - Predlogom za razrešenje potpredsednika Vlade Dritana Abazovića i Predlogom za izbor novog vicepremijera. Premijer Zdravko Krivokapić za tu funkciju predložio je aktuelnog ministra finansija i socijalnog staranja Milojka Spajića.\nDruga sednica će se, na zahtev Vlade, održati 4. februara sa jednom tačkom dnevnog reda - Predlogom odluke o skraćenju mandata Skupštine.\nTreća sednica će se, a na zahtev 31 poslanika, održati istog dana, sa dve tačke dnevnog reda: Predlogom da se glasa o nepoverenju Vladi i Predlogom zakona o dopunama Zakona o lokalnoj samoupravi.\n- Nakon jasno iskazane namere da URA, DPS i njegovi sateliti, na neustavan način izaberu novu manjinsku vladu, postaje jasno da su novi izbori jedini način za razrešenje najteže političke krize u novijoj istoriji, koju su nam priredili "avangardni hazarderi" - napisao je predsednik Vlade Zdravko Krivokapić tim povodom na svom tviter-nalogu.\nZa predstavnike Vlade koji će učestvovati u radu Skupštine i njenih radnih tela, prilikom razmatranja predloga ove odluke određeni su Krivokapić i ministar ekonomskog razvoja Jakov Milatović. Prema Ustavu Crne Gore, Skupštini mandat može prestati pre vremena skraćenjem ili njenim raspuštanjem. Predlog za skraćenje mogu podneti predsednik Crne Gore, Vlada ili najmanje 25 poslanika, a odluka o skraćenju mandata donosi se većinom glasova svih poslanika.\nOva Vladina odluka samo je proizvod opšteg haosa koji više od godinu vlada na političkoj sceni Crne Gore. Pobednici izbora 30. avgusta 2020. godine su gurnuti u ćorsokak, gotovo bez šanse da odbrane ono za šta su se izborili, a što je rezultiralo padom režima Mila Đukanovića.\nKoalicija "Crno na bijelo" sa svega četiri poslanika u parlamentu pokušala je da kreira novu političku scenu Crne Gore, rušeći izbornu volju većine. To bi značilo da se na mala vrata vrati partija Mila Đukanovića koja bi manjinskoj vladi dala bezrezervnu podršku uz saglasnost saveznika iz Bošnjačke strane, albanskih koalicija, bivših saboraca iz Socijaldemokrata i Socijaldemokratske partije.\nKomite od juče ponovo slave povratak svog lidera Mila Đukanovića, uz poruku "Bog se javi!"\nDa u kabinetu Krivokapića poslednjih dana nije vladalo jedinstvo, pokazale su reakcije njegovih ministara nakon izjave Jakova Milatovića (ministar ekonomije) koji je saopštio da bi etički bilo da Abazović podnese ostavku, ističući da njegovo mišljenje dele i kolege u kabinetu. Međutim, usledila je reakcija šefa diplomatije Đorđa Radulovića, "đaka" Srđe Darmanovića, te ministra unutrašnjih poslova Sergeja Sekulovića i Mladena Bojanića (ministar kapitalnih investicija) koji poručuju da nisu saglasni sa tim stavom.\nIgor Damjanović, Foto Arhiva Novosti\nPolitički analitičar Igor Damjanović kaže, za "Novosti", da je najodgovorniji za nastalu situaciju premijer Zdravko Krivokapić, zato, kako ocenjuje, što je prethodnh godinu dana potpuno ignorisao unutarpolitički faktor.\n- Sa jedne strane ignorisao je legitimne interese partija koje su izglasale njegovu vladu, istovremeno zastupajući interes frakcije Dritana Abazovića - kaže Damjanović.\n- Podsećam da je upravo Zdravko Krivokapić predlažući Abazovića za svog potpredsednika u startu pogazio sporazum o formiranju ekspertske vlade bez političara, sklopljen na dan smrti mitropolita Amfilohija. Sa druge strane, premijer i njegov kabinet nisu radili ništa na polju borbe protiv kriminala i korupcije, nisu sproveli po zakonu obavezan popis stanovništva, neophodan da bi se ažurirao birački spisak, a u maju je u poslednjem trenutku odustao od potpisivanja usaglašenog Temeljnog ugovora sa Srpskom pravoslavnom crkvom.\n- Računao je naivno Zdravko Krivokapić da će mu podrška SAD i EU, koju je plaćao čak i većim stepenom poslušnosti od Mila Đukanovića, obezbediti dugotrajan opstanak na vlasti. Stoga, posebno je licemerno kada premijer Krivokapić na konferenciji u utorak, izgleda zbunjen zašto baš njega tako poslušnog Zapad pušta niz vodu, izjavio da se u Crnoj Gori pored spoljnog, mora uzeti u obzir i unutarpolitički faktor - zaključuje Damjanović, dodajući da je Krivokapić po svoj prilici od strane Zapada iskorišćen i upotrebljen da amortizuje veliku narodnu energiju i želju za promenama artikulisanu na veličanstvenim litijama. - Od litija na kojima je prisustvovalo i do dvesta hiljada ljudi širom Crne Gore danas je u odbranu Krivokapićeve vlade u tri crnogorska grada izašlo svega nekoliko stotina građana. To najbolje govori o njegovom autoritetu i podršci. Svojim delovanjem tokom prethodnih godinu dana Zdravko Krivokapić je napravio štetu sa nesagledivim posledicama crnogorskom društvu u celini, uključujući i Srpsku pravoslavnu crkvu, koja je imala ključnu ulogu da upravo on povede na izborima pobedničku listu "Za budućnost Crne Gore".\nOkupljanje u Nikšiću, Foto V. K.\nU Podgorici, Nikšiću, Beranama i Pljevljima svake noći u 19 sati okuplja se mali broj građana iskazujući svoje nezadovoljstvo podnetom inicijativom koalicije "Crno na bijelo". Ispred zgrade paralementa u Podgorici viđeni su funkcioneri Demokratske Crne Gore, Ujedinjene Crne Gore i Prave Crne Gore, pokreta Alternativa, kako uzvikuju poruke na adresu Abazovića i Vladimira Jokovića (SNP), da je reč o izdaji naroda i njegove izborne volje.\nKOMITE SELE BRATIĆKU U BILEĆU\nKOMITE na društvenim mrežama projektuju nova "ćeranja" po Crnoj Gori.\n"E ovako, za početak da ispratimo Vesnu Bratić u Bileću, ugasimo huškačke srbijanske televizije, zabranimo Šešelju doživotno ulazak u Crnu Goru. Onda možemo da sedimo i da se dogovaramo oko svega. Vesni Bratić se mora oduzeti državljanstvo po sili zakona, pod hitno!"\nOkomili su se i na poslanika Demokrata dr Vladimira Dobričanina.\n"I Dobričanina, velikog bazda, odma, deportovati na Kosovo."\nIZ Ministarstva finansija i socijalnog staranja saopšteno je da se mr Milojko Spajić u radnoj poseti SAD sastao sa Gabrijelom Eskobarom, zamenikom pomoćnika američkog državnog sekretara u Birou za evropska i evroazijska pitanja i specijalnim izaslanikom za Zapadni Balkan. Eskobar je, kako se navodi u saopštenju, poručio da SAD podržavaju Vladu Crne Gore, sve dok kabinet Zdravka Krivokapića bude posvećen evroatlantskom putu i beskompromisnoj borbi protiv kriminala i korupcije.\nvlada cg Crna Gora vesti skraćenje mandata


najava Archives - BC Info\n25. novembra 2021. admin 0\nPredsednik Skupštine opštine Bela Crkva Marjan Aleksić zakazao je 9. redovnu sednicu lokalnog parlamenta za utorak, 30. novembar. Sednica počinje u 9 časova, a održaće se u velikoj sali Skupštine opštine Bela Crkva.\n23. septembra 2021. admin 0\nEmisija „Srcem kroz ravnicu“, specijal o Srbima u dijaspori, seli se iz Beča u Budimpeštu.\n24. avgusta 2021. admin 0\nPutopisna emisija „Srcem kroz ravnicu“ koju vode Nina Radulović i Slaviša Čurović, ove nedelje gostuje u Beloj Crkvi.\nEmisija „Srcem kroz ravnicu“ ovog četvrtka vas upoznaje sa lepotama Južne Bačke\n13. jula 2021. admin 0\n„Srcem kroz ravnicu“ ove nedelje obilazi Južnobački okrug – Lok, Gardinovci, Novi Banovci, Stari Slankamen, Belegiške ade.\nPutopisna emisija „Srcem kroz ravnicu“ nastavlja gledaoce da upoznaje sa lepotama vojvođanske ravnice. Voditelji Nina Radulović i Slaviša Čurović, ove nedelje vode nas u Kovačicu – mesto bogato kulturnog i istorijskog nasleđa, opština različitosti.\nEkipa ove emisije ovoga puta gledaoce vodi srcem kroz ravnicu – od Bečeja do Sente.


Kapetanu kruzera “Kosta Konkordija” preti 2.500 godina zatvora?\nAktuelno, Hollywood i svet, Najsvežije vesti, Vesti — By taty on November 26, 2009 7:11 pm\nKako navodi Mondo, supruga Silvia Berluskonija, Veronika Lario traži da joj italijanski premijer isplaćuje godišnju alimentaciju od 43 miliona evra, odnosno 3,5 miliona evra mesečno.\nVeronika Lario (52) podnela je zahtev za razvod početkom maja posle skandala u kome je njen muž doveden u vezu sa osamnaestogodišnjom manekenkom.\nPrema pisanju milanskog lista “Korijere dela sera”, Berluskoni je Veroniki, s kojom je bio 20 godina u braku i ima troje dece, poručio da je spreman da joj plaća 200.000 do najviše 300.000 evra mesečno.\n“Izvori bliski premijeru navode da je Veronika već dobila između 60 i 70 miliona evra”, navodi list.\nMarija Kristina Moreli, advokat Veronike Lario, nije želela da novinarima daje izjave koje se tiču njenih klijenata.\nVeronika Lario nakon 30 godina zajedničkog života u maju je zatražila razvod zbog muževljevih afera sa mladim i lepim ženama. Kap koja je prelila čašu bio je odlazak Silvija Berluskonija na proslavu 18. rođendana manekenke iz Napulja.\nSilvio Berluskoni i Veronika Lario upoznali su se 1980. godine, a venčali su se deset godina kasnije, kada se italijanski premijer razveo.\nImaju troje dece, Barbaru (24), Eleonoru (22) i Luiđija (20).\nSilvio Berluskoni je od 1996. do 2008. godine bio najbogatiji Italijan, a na ovogodišnjoj listi časopisa “Forbs”, italijanski premijer je, sa imovinom čija se vrednost procenjuje na 6,5 milijardi dolara, drugi najbogatiji Italijan i 70. najbogatiji čovek na svetu.\nBerluskoni je na čelu poslovnog carstva koje, osim ostalog, obuhvata medijske, reklamne, osiguravajuće i građevinske kompanije, a vlasnik je i najuspešnijeg italijanskog fudbalskog kluba -”Milan”.\nTags: Italija, Silvijo Berluskoni, Veronika Lario, Vesti\nLokne dominiraju svetskom modnom scenom već dve sezone, ali ako su vam dosadile evo nekoliko jednostavnih trikova za ispravljanje kovrdža...


VOJNI SPECIJALCI U PRIVATNOM SEKTORU BEZBEDNOSTI: Top 20 kompanija za privatno obezbeđenje koje angažuju veterane | SecuritySEE.com\nNaslovna Sistemi bezbednosti Fizičko obezbeđenje VOJNI SPECIJALCI U PRIVATNOM SEKTORU BEZBEDNOSTI: Top 20 kompanija za privatno obezbeđenje...\nPrelazak iz vojne sfere u sferu privatnog obezbeđenja i zainteresovanost velikog broja privatnih bezbednosnih kompanija za angažovanje vojnih profila, veterana za poslove obezbeđenja i drugih zadataka izazvalo je veliko interesovanje i diskusiju.\nČlanak je inspirisan ratnim filmom 13 sati (Tajni vojnici Bengazija), čudnovatnim putašestvijima vojnih specijalaca i prelaskom iz vojne sfere u sferu privatnog obezbeđenja, imajući u vidu i veliku zainteresovanost pozamašnog broja privatnih bezbednosnih kompanija za angažovanje vojnih profila, veterana, za poslove obezbeđenja i drugih zadataka. Ta karakteristika je izazvala veliko interesovanje i diskusiju. Na osnovu toga, rađena su istraživanja i dobijene informacije na osnovu kojih je sastavljena lista od čak 20 privatnih kompanija za obezbeđenje koje angažuju vojne elite.\nGRS je pružalac usluga privatnog obezbeđenja koji je zapošljavao preživele operativce, čija je biografija predstavljena na filmskom platnu pod nazivom 13 sati: Tajni vojnici iz Bengazija. Operativici GRS -a „ostaju u senci, rade prikriveno i pružaju neupadljivu zaštitu za službenike CIA-e u delovima visokog rizika“. To je namensko preduzeće u vlasništvu veterana (SDVOB) i ima kancelarije u Virdžiniji i Teksasu.\nACADEMI, je privatna vojna kompanija, koju je osnovao bivši oficir mornarice, Erik Prince 1997. prvobitno osnovana i od ranije poznata kao „Blackwater“. Academi je pružala ugovorne usluge obezbeđenja saveznoj vladi Sjedinjenih Država. Od 2003. godine grupa pruža usluge Centralnoj obaveštajnoj agenciji. Godine 2013. podružnica Academi International Development Solutions dobila je oko 92 miliona dolara ugovora za čuvare Stejt departmenta. 2014. godine, Academi je postao odeljenje Constellis Group zajedno sa Triple Canopy i drugim kompanijama za obezbeđenje koje su bile deo Constellis Group. Academi u konstelaciji sa drugim ugovračima, pruža usluge bezbednosnih istraga, obuka, tehničkih usluga, bezbednosnih operacija, reagovanje u slučaju vanrednih situacija i drugo.\n(Slika: ACADEMI/ Blackwater)\nSOC je rangirana kao jedna od 100 vodećih svetskih odbrambenih snaga i pruža usluge bezbednosti više od jednog veka. Pruža sigurnost, upravljanje objektima, inženjering, skladištenje i odlaganje eksplozivnih sredstava, domen međunarodne logistike i drugo. Među klijentima su kompanije američkog Stejt departmenta, energetike, odbrane.\nTriple Canopy su osnovali bivši operativci Specijalnih snaga američke vojske i danas je više od 80 % zaposlenih u američkoj vojsci. Većina radnih mesta stručnjaka za bezbednost zahteva iskustvo u vojnim operacijama, vojnoj policiji i civilnoj policiji, vojnoj medicini i još mnogo toga.\n5. AEGIS – Egida\nKompanija Aegis za bezbednost i upravljanje rizicima opslužuje preko klijente u preko 60 zemalja širom sveta, uključujući vlade, međunarodne agencije i korporacije. Aegis vodi globalnu mrežu kancelarija, ugovora i saradnika i pruža usluge privatnog obezbeđenja – od korporativnih rizika i operacija do antiterorističkih operacija.\nBlue Hackle je ugovarač osiguranja za više sektora, uključujući naftu i gas, rudarstvo, građevinarstvo i vlade. Oni pružaju stabilnost komercijalnim preduzećima, kao i vladama u razvoju.\nGVGS se specijalizovao za zaštitu osoblja i interesa američke vlade. Lica koja pretenduju da se priključe ovakvoj bezbednosnoj strukturi treba znaju da se pripradnici obučavaju za više bezbednosnih domena koje pokrivaju, reagovanje na krize, upravljanje rizikom i blisku zaštitu i druge usluge u domenu privatne bezbednosti. GVGS obezbeđuju klijentima brzo reagovanje pripadnika hitne medicinske pomoći u slučajevima COVID – 19, profesionalni tim za fizičko obezbeđenje štiti državnike i imovinu vlade SAD u područjima sa visokim rizikom, širom sveta. Visoko obučeno osoblje obezbeđenja i flota oklopnih vozila pružaju siguran transport, zaštitu konvoja za pomoć, vojnu robu i drugo. Takođe fokusirani su na upravljanje krizama i planiranje u vanrednim situacijama, neposredno reagovanje na otmice, oružane napade, socijalne nemire, evakuacije u ekstremnim situacijama i hitne medicinske slučajeve.\nSlika: Garda World\nICTS International N.V. osnovali su 1982. godine stručnjaci za bezbednost, bivši vojni komandanti i veterani vladinih obaveštajnih i bezbednosnih agencija. Oni su postavili standard za industriju vazduhoplovne bezbednosti. NV je dugogodišnji i pouzdani globalni lider u bezbednosnim tehnologijama i uslugama, specijalizovan za vazduhoplovnu bezbednost i druge usluge povezane sa aerodromima, kao i front-end i mrežna tehnološka rešenja za potvrdu identiteta i skrining za komercijalna i vladina tržišta. Tokom godina, ICTS International NV održava bliske radne odnose sa državnim strukturama, avio-kompanijama širom sveta i bio je hvaljen zbog uvođenja operativnih koncepata i tehnologija koje su zakonodavni organi usvojili i postali industrijski standard. Stručnjaci kompanije redovno su pozvani da učestvuju na međunarodnim konferencijama i raznim vladinim i privatnim forumima koji se bave vazduhoplovnom sigurnošću i autentifikacijom ličnih karata.\nAKE Group pruža bezbednosne i konsultantske usluge u rasponu od hitne evakuacije i kriznih reakcija do izbegavanja otmice. Oni pružaju blisku zaštitu zvaničnicima, rukovodiocima i VIP osobama.\nG4S je osnovan 1901. godine u Danskoj i danas posluje širom sveta u preko 100 zemalja sa više od 611 000 zaposlenih. G4S ide tamo gde vlade ne mogu – ili neće – da održavaju red, od naftnih polja u Africi do aerodroma u Britaniji i nuklearnih postrojenja u SAD, G4S popunjava prazninu. Treći je najveći poslodavac u privatnom sektoru na svetu i zapoveda snagama tri puta većim od britanske vojske..\nNaoružana pomorci nude usluge u domenu pomorske bezbednosi komercijalnim i privatnim brodovima koji rade na istočnoj i zapadnoj obali Afrike, Sredozemnog mora i Indijskog okeana. Odbor direktora čine bivše diplomate, vojni i pomorski oficiri iz Britanije, Finske i Švedske. Njihovi ebzebdnosni timovi sastavljeni su od sadašnjih pripadnika i bivših pripadnika švedske, britanske i finske elitne jedinice.\nZahvaljujući delovanju u preko 150 zemalja sveta, Control Risks pruža bezbednosne usluge vladama, preko 500 kompanija i građanima. Specijalizovana je za sajber, operativnu, pomorsku i putničku bezbednost u neprijateljskim oblastima i aktivno zapošljava ljude sa iskustvom u vojsci, sprovođenju zakona, poslovnom savetovanju, bezbednosnim službama i obaveštajnim službama.\nSlika: Control risks\nBlue Mountain je pružalac usluga privatnog obezbeđenja sa sedištem u Velikoj Britaniji, specijalizovan za privatnu, državnu i komercijalnu zaštitu. Njegovi izvršioci bliske zaštite obučeni su da se besprekorno uklope u porodični i profesionalni život za “golu“ bezbednost bez kompromisa.\n14. Beni Tal – Međunarodna bezbednost (BTS)\nBTS opslužuje vojne i vladine organizacije sa sopstvenom privatnom vojskom. Ima stručnost u gerilskom ratovanju i i nekonvencionalnom terorizmu i pruža rešenja za kopnene, vazdušne, pomorske i obaveštajne snage.\n15. GK Sierra\nSa sedištem u Vašingtonu i Portlandu, GK Sierra prikuplja obaveštajne podatke za centralno obaveštajnu službu CIA. Ima operatere širom sveta specijalizovane za korporativne istrage, obaveštajne podatke, digitalnu forenziku i šifrovanje.\nProsegur je jedan od vodećih španskih ugovarača obezbeđenja sa preko 158.000 zaposlenih širom sveta. Njegovi klijenti se sastoje od pravnih lica u u različitim zemljama u Aziji, Evropi, Okeaniji i Latinskoj Americi. Specijalizovano je za čuvanje ljudi, tranzit gotovine i sisteme tehničke zaštite – alarme.\n17. Chilport (UK) Limited\nChilport se specijalizovao za bezbednost i obuku pasa. Nabavlja i dresira pse za potragu i spašavanje (SAR), otkrivanje droge, bombi i drugih eksplozivnih naprava i još mnogo toga.\nSlika: Chilport (UK) Limited\nAndrews International je kompanija sa sedištem u Los Anđelesu, pruža usluge širom sveta. Pruža naoružano i nenaoružano obezbeđenje vladinim službama i Ministarstvu odbrane.\n19. International Intelligence Limited\nMeđunarodna obaveštajna služba zapošljava bivše policijsko, vojno i obaveštajno osoblje za rad u neprijateljskim okruženjima. Nudi privatne istrage, obaveštajne, nadzorne i forenzičke usluge korporacijama, vladinim agencijama, ambasadama i policijskim snagama.\nErinys pruža usluge bezbednosti gasnim, naftnim, brodarskim i rudarskim kompanijama u Africi i na Bliskom Istoku. Oni pružaju regionalnu i državnu stručnost zapošljavanjem i obukom lokalnog stanovništva.\nIZVORWe are the mighty\nPrethodni članakTOP 8 svetskih kompanija za privatno obezbeđenje u 2021. godini\nSledeći članakOtisak prsta umesto kartice? Da li biometrijski bankomati stižu i kod nas?


Magdalena Todorova na Republičkoj smotri recitatora u Valjevu - Far\nNa Republičkoj smotri recitatora koja je održana u Valjevu pod nazivom „Pesniče naroda mog“ prvo mesto u kategoriji starijeg uzrasta zauzela je Biljana Todorović, učenica Filološke gimnazije iz Beograda. Najbolja u kategoriji srednjeg uzrasta bila je Andrijana Ćorić, učenica osnovne škole „Miloš Crnjanski“ Žabalj, a prvo mesto u kategoriji mlađeg uzrasta zauzeo je Aleksandar Radulović, učenik zaječarske osnovne škole „Ljuba Nešić“.\nNa ovom takmičenju dobar rezultat ostvarila je i Magdalena Todorova, učenica četvrtog razreda osnovne škole „Georgi Dimitrov“ iz Bosilegrada. Magdalena je za sada prva učenica iz Bosilegrada koja je uzela učešće na Republičkoj smotri i time predstavila Pčinjski region u mlađem uzrastu.\nU finalu ovog takmičenja nadmetalo se je 105 učenika iz cele Srbije.\nFoto: Iz albuma porodicе Todorov\nMagdalena Todorova predstavljaće Bosilegrad na Republičkom takmičenju u recitovanju Jelena Kitanov se plasirala za Republičku smotru recitatora u Valjevu Ученици от Босилеград на Панаира на книгата в Белград Добро представяне на младите химици от Босилеград\nBosilegradMagdalena TodorovaObrazovanjeOŠ Georgi DimitrovPčinjski okrugPoezijarecitatoritakmičenjeValjevo\nZZJZ Vranje: U Pčinjskom okrugu još 146 novozaraženih, u...


Prikupljanje odeće i obuće za ljude van centara za azil - Centar za zaštitu i pomoć tražiocima azila / Asylum Protection Center\nPrikupljanje odeće i obuće za ljude van centara za azil\nCentar za zaštitu i pomoć tražiocima azila poziva sve prijatelje, saradnike i humane građane da pomognu u prikupljanju odeće i obuće za tražioce azila. Tokom zimskih dana, usled niskih temperatura, tražiocima azila su najpotrebniji: topla odeća i obuća, kako za odrasle tako i za decu, jakne, donji veš, čarape, peškiri i dr.\nOdeću koja je oprana i spakovana u kese, građani mogu doneti u prostorije APC/CZA u Beogradu, ul. Sime Igumanova 14, Vračar, svakim radnim danom od 07 do 15 časova ili se javiti na telefon organizacije (011) 2457-376.\nCentar za zaštitu i pomoć tražiocima azila poziva sve prijatelje, saradnike i humane građane da pomognu u prikupljanju odeće i obuće za stanovnike ilegalnih naselja. Tokom zimskih dana, usled niskih temperatura, tražiocima azila su najpotrebniji: topla odeća i obuća, kako za odrasle tako i za decu, jakne, donji veš, čarape, peškiri i dr.\nOdeću koja je oprana i spakovana u kese, građani mogu doneti u prostorije organizacije „Stavplus”, Trg Cara Jovana Nenada br. 15, Subotica, svakim radnim danom osim petkom u periodu od 8 do 16 časova.


Stejt department o incidentu u Moskvi: Granata u prtljagu nije bila opasna - Sputnjik Srbija\n19:39 29 Maj 2020\nStejt department o incidentu u Moskvi: Granata u prtljagu nije bila opasna\n08:25 10.03.2019 (osveženo 10:44 10.03.2019) Preuzmite kraći link\nPortparol Stejt departmenta izjavio je za Sputnjik da granata pronađena na aerodromu Šeremetjevo u Moskvi u prtljagu zaposlenog u američkoj ambasadi nije bila opasna.\n„Upoznati smo sa incidentom koji se dogodio na aerodromu Šeremetjevo u Moskvi, u kojem je učestvovao činovnik američke ambasade“, rekao je portparol Stejt departmenta.\nPrema njegovim rečima, „situacija je rešena i čoveku je dozvoljeno da napusti Rusiju nakon što su vlasti oduzele predmet iz njegovog prtljaga“. „Nije bilo opasnosti za putnike“, zaključio je on.\nPrema navodima Ministarstva spoljnih poslova Rusije, 9. marta je prilikom pregleda prtljaga zaposlenog u Ambasadi SAD na Šeremetjevu otkrivena granata sa osiguračem i bez eksploziva, ali sa njegovim tragovima unutar tela granate. Ministarstvo je ovaj incident nazvalo pokušajem organizovanja provokacije u transportnom sredstvu.\nMinistarstvo navodi da je činovnik američke ambasade kod kojeg je pronađena granata direktno povezan sa američkim oružanim snagama. Ministarstvo je saopštilo da je on odlazio iz Rusije nakon završenog službenog puta i da je tvrdio kako je nabavio praznu granatu „za svoju ličnu kolekciju“. Pošto je kasnio na let, pomogli su mu da ponovo rezerviše kartu i on je bez problema odleteo u Njujork, ali bez granate, istaklo je Ministarstvo.\nMinistarstvo je takođe navelo da „uzimajući u obzir da se u Sjedinjenim Američkim Državama nakon terorističkih napada 2001. godine posebna pažnja posvećuje obezbeđenju u vazdušnom saobraćaju“, činovnik Ambasade „jednostavno nije mogao da ne shvata da je granata u prtljagu vrlo ozbiljna stvar“. Ministarstvo smatra da je on „svesno učinio ovakav korak“.\ngranata, Šeremetjevo, Moskva


"Parking servis" izlazi u susret zahtevima biciklista - Bajsologija\nJKP "Parking servis" ubuduće će postavljati parkinge "P" odnosno "U" profila za bicikle, dogovor je koji su danas postigli predstavnici tog preduzeća i udruženja biciklista.\nJKP „Parking servis“ ubuduće će postavljati parkinge „P“ odnosno „U“ profila za bicikle, dogovor je koji su danas postigli predstavnici tog preduzehca i udruženja biciklista.\nDirektor „Parking servisa“ Andrija Čupković i tehnički direktor Vladimir Bogićević razgovarali su danas sa predstavnicima udruženja „Ulice za bicikliste“, „Ciklo svet Srbija“, „Beograd Velograd“ i „Bajsologija“ i saglasili se da je prednost profila u obliku ćiriličnog slova „P“ što bicikl može da se veže za ram, a ne samo za točak, što smanjuje rizik od krađe ili oštećenja dvotočkaša.\nU saopštenju „Parking servisa“ podseća se da je prošle godine, upravo na njihov biciklista, kao pilot projekat, postavljen češalj za bicikle u garaži u Masarikovoj ulici.\nPrema rečima biciklista, češalj u „Masarikovoj“ je potpuno opravdao očekivanja, te će „Parking servis“, uskoro postaviti još jedan parking za bicikle u garaži „Obilićev venac“ i omogućiti besplatno parkiranje dvotočkaša.\nČupković je naveo da je u planu da ove i naredne godine na 25 lokacija u Beogradu budu postavljeni novi parkinzi za bicikle i motore „P profila“, kakve su i zahtevali biciklisti.\n„Češljevi“ za bicikle za sada su postavljeni na 47 lokacija u gradu, a tokom sledeće godine „Parking servis“ će zamenjivati i preostale onima profila „P“.\n„Otvoreni smo za saradnju sa biciklistima jer oni najbolje znaju gde bi trebalo da se postave parkinzi. S obzirom na to da im ne odgovaraju postojeći češljevi, ubuduće ćemo praviti parkinge za bicikle i motocikle novog tipa“, rekao je Čupković.\nOn je dodao da „Parking servis“ želi da doprinese da Beograd postane grad biciklista.\nČupković je tim povodom pozvao bicikliste da, u saradnji sa Sekretarijatom za saobraćaj, određuju lokacije za postavljanje parkinga za dvotočkaše.


Potpredsednik Vlade Republike Srbije i ministar unutrašnjih poslova dr Nebojša Stefanović pohvalio je danas policijske službenike koji su u dve odvojene akcije na teritoriji Srbije, u prethodna dva dana, zaplenili 113 kilograma marihuane.\n„Posle akcije u kojoj je zaplenjeno 77 kilograma heroina, što je jedna od najvećih zaplena ove vrste narkotika u Srbiji, i zaplene 113 kilograma marihuane, mogu slobodno da kažem da su pripadnici policije, koji rade na suzbijanju narko-trafikinga, ponos Ministarstva unutrašnjih poslova i naše države“, rekao je Stefanović.\nMinistar je precizirao da je marihuana u dve odvojene akcije zaplenjena na teritoriji opštine Čajetina i na Graničnom prelazu Horgoš.\nStefanović je pohvalio dobar rad pripadnika policije koji, kako je rekao, pokazuju izuzetnu posvećenost borbi protiv narkotika i štite Srbiju od ove pošasti.\n„Očekujem da ćemo u narednim danima imati nove akcije i da će policija pokazati koliko je posvećena suzbijanju narko-trafikinga, a očekujem dobre rezultate u toj borbi i do kraja godine“, zaklјučio je Stefanović.


Ne žurite, ovo su vrlo važni projekti za Požarevac, ali ugovori još nisu potpisani - Boom93\nU dva projekta grad je vodeći nosilac aktivnosti. Reč je o projektima “Kultura nema granica” i “Unapređenje reagovanja u vanrednim situacijama…” .\nKroz projekat bi trebalo da se nabavi bina dimenzija 10×8 – 88.276 evra, balon-hala sa pomoćnim prostorijama dimenzija 50x30x10 metara i terenom dimenzija 45×25 metara – 92.000 evra i 20 info-pultova dimenzija 2×1 metar u vrednosti od 10.000 evra. Realizacija projekta je 12 meseci.\n“Unapređenje reagovanja u vanrednim situacijama…” je projekat u kome su partneri Opština Velika Plana i Gataja (ROU). Realizacijom projekta trebalo bi da se dobije projektno-tehnička dokumentacija za zaštitu od voda na području sela Maljurevac, Bradarac i Bubušinac. Takođe trebalo bi da bude izrađena i Studija izvodljivosti.\nŠta otkrivaju rebalans i izvršenje budžeta? Direkcija, LJKI, vrtić, investicije\nCivilni sektor i mediji kao nadzor


Odložebo ročište za uslovni otpust Milićeva za 30. avgust\nTanjug 8. avgusta 2018. 13:18\nBEOGRAD – U Trećem osnovnom sudu u Beogradu danas je za 30. avgust odloženo ročište za odlučivanje o molbi za uslovni otpust iz zatvora Marka Milićeva, koji je osuđen na četiri i po godine zatvora jer je u julu 2014. godine vozilom „mini kantrimen“ usmrtio Luku Jovanovića (21) na beogradskom Brankovom mostu, a potom pobegao sa lica mesta i iz države.\nRočište je odloženo jer je branilac Marka Milićeva na odmoru i nije primio poziv.\nJavnost će moći da prisustvuje ročištu, na kojem će biti zaslušan predstavnik zatvora u kojem Milićev izdržava kaznu, kao i Milićev ukoliko sud proceni da je potrebno da ga sasluša uživo.\nPored uslova od izdržane dve trećine kazne, Krivični zakonik Srbije propisuje da na uslovni otpust sud može da pusti osuđenog „ako se u toku izdržavanja kazne tako popravio da se može sa osnovom očekivati da će se na slobodi dobro vladati, a naročito da do isteka vremena za koje je izrečena kazna neće učiniti novo krivično delo“.\nZakon je propisao da se ne može uslovno otpustiti osuđeni koji je tokom izdržavanja kazne dva puta kažnjavan „za teže disciplinske prestupe“ i kome su oduzete dodeljene pogodnosti.\nAko se nakon izlaska iz zatvora na uslovni otpust, osuđeni ne pridržava zadatih obaveza ili novo krivično delo uslovni otpust može da bude opozvan a on vraćen u zatvora.\nMilićev je osuđen na četiri i po godine zatvora jer je u julu 2014. godine vozilom „mini kantrimen“ usmrtio Luku Jovanovića (21) na beogradskom Brankovom mostu, a potom pobegao sa lica mesta i iz države.\nU ovom slučaju koji je izazvao veliku pažnju javnosti vozilo nije nikada pronađeno, a sumnja se da je „kantrimen“ rastavljen na komade i da nije bio regularan.\nKum Milićeva, Bratislav Vesović je osuđen na godinu dana zatvora, jer je krio Milićeva nakon incidenta, kao i jer mu je pomogao da sakrije „kantrimena“. Taksista „Pink taksija“ Saša Janković je oslobođen od optužbi da je izbegao da prijavi saobraćajnu nesreću u kojoj je stradao Luka Jovanović (21).\nNesreća na Brankovom mostu dogodila se 25. jula, kada se Luka Jovanović vraćao iz grada sa prijateljima kući. Njima se na mostu pokvarila „lada“ i kad su izašli da je preguraju u zaustavnu traku, na njih je naleteo „mini kantrimen“. Jovanović je preminuo dan kasnije u Urgentnom centru.\nPotresno svedočenje o STRAŠNOM zločinu nad Srbima zbog kojeg su i…


NASTAVLJENA proizvodnja u Fiatu – Marković: Očekuju se prednosti od spajanja sa Pežoom | InfoKG - Gradski portal - Kragujevac - Najnovije vesti\nNASTAVLJENA proizvodnja u Fiatu – Marković: Očekuju se prednosti od spajanja sa Pežoom\n13:00 | Utorak, 05 11 2019\nU kragujevačkoj fabrici FCA Srbija danas je nastavljena proizvodnja, koja je bila prekinuta 18. oktobra, a tokom koje su radnici bili na plaćenom odustvu. To je potvrdio za InfoKG predsednik Samostalnog sindikata u ovoj kompaniji Zoran Marković dodajući da će do kraja godine biti još prekida u proizvodnji zbog usklađivanja proizvodnje sa tražnjom. Kada je reč o spajanju Fiata sa Pežoom, kaže da još uvek nisu dobili nikakve informacije o tome na koji način će se to odraziti na kragujevačku fabriku, ali svakako očekuje brojne prednosti.\nProizvodne trake u Fiatu u Kragujevcu od jutros su ponovo pokrenute i proizvodnja se odvija po planu u dve smene. Iako je bilo najavljeno da će proizvodnja biti nastavljena juče, nakon što su radnici od 18. oktobra bili na plaćenom odsustvu, to se nije dogodilo.\nPredsednik Samostalnog sindikata kompanije FCA Srbija, Zoran Marković kaže da je proizvodnja nastavljena danas, a ne juče, jer je kasnila isporuka delova. Dodao je da će do kraja godine, odnosno do početka “zimskog odmora”, biti još neradnih dana, kao što je ranije najavljeno, zbog usklađivanja proizvodnje sa tražnjom.\nS obzirom na to da je potvrđeno da će kompanije FCA i Pežo biti spojene, a analitičari su za InfoKG izjavili da je izvesno da će se to odraziti na neki način i na kragujevačku fabriku, Marković kaže da još uvek nema nikakvih zvaničnih informacija o prednostima udruživanja dva automobilska giganta.\n“To je na globalnom nivou, a informacije koje za sada posedujem su uglavnom iz medija, još uvek nam ništa zvanično nisu rekli. Svakako, pozdravljam spajanje i očekujem veću uposlenost i bolje zarade”, zaključio je za InfoKG Marković.


Uzbuna na Havajima: Istraga u roku, nije bilo dobre zaštite - Sputnjik Srbija\n18:43 06 Mart 2021\n© AP Photo / Jhune Liwanag\n22:44 14.01.2018 Preuzmite kraći link\nPredsednik američke Savezne komisije za komunikacije Adžit Paji, izjavio je danas da izgleda da vlasti na Havajima nisu imale dobru zaštitu koja bi sprečila da se objavi lažna uzbuna o neposrednom raketnom napadu.\nNa Havajima se oglasila sirena za nuklearni napad\nOn je u saopštenju dodao da je u toku istraga Komisije o tom incidentu, u kome su vlasnici stotina hiljada mobilnih telefona širom Havaja u subotu dobili lažno upozorenje.\n„Izgleda da vlada Havaja nije imala odgovarajuće mere predostrožnosti niti proceduru kontrole za sprečavanje prenosa lažnog upozorenja“, navodi se u saopštenju šefa Komisije Adžita Pajija.\n„Lažne uzbune podrivaju poverenje javnosti u sistem upozorenja i na taj način smanjuju njihovu efikasnost u slučaju stvarne pretnje“, istakao je šef Komisije.\nGuverner Havaja Dejvid Ajdž izjavio je da je lažna uzbuna bila rezultat nehata jednog službenika koji je pritisnuo pogrešno dugme. Ajdž je obećao da će od sada najmanje dve osobe pratiti slanje takvih poruka.\nZvaničnici su počeli istragu o tome kako je došlo do incidenta.\nŠef havajske agencije za hitne situacije Vern Mijagi izjavio je da preuzima odgovornost za tu grešku.\nU subotu je na Havajima objavljena poruka da prema ovoj američkoj državi leti balistička raketa, ljudi su pozvani da što pre potraže sklonište i dato im je uveravanje da nije u pitanju vežba. Kasnije je Pacifička komanda američkih oružanih snaga objavila da je ovaj signal poslat greškom.\nlažna uzbuna, istraga, Havaji


Distriktu nije data mogućnost da izabere snabdjevača | Republika Srpska\nNaslovna Vijesti Distriktu nije data mogućnost da izabere snabdjevača\nDistriktu nije data mogućnost da izabere snabdjevača\nPredsjednik Narodne skupštine Republike Srpske /RS/ Igor Radojičić rekao je da je Brčko distrikt natjeran, nametnutim zakonom OHR-a, da u drugoj polovini ove godine kupuje 40 odsto skuplju struju od Elektroprivrede Federacije BiH, jer mu nije data mogućnost da izabere snabdjevača i da kupi jeftiniju struju koju je mogao dobiti od RS kao do sada.\n„Jedini, isključivi krivac za ovu zbrku i ogromnu materijalnu štetu građanima i subjektima u Brčko distriktu zbog skupe struje jeste OHR i tu nema nikakve dileme“, rekao je Radojičić sinoć u izjavi Srni.\nOn je naveo da nije informisan o saopštenju u OHR-a u kome se SNSD-a proziva kao „krivac što snabdijevanje Brčkog električnom energijom nije stavljeno u zakonski okvir“, ali je pojasnio da u ovom slučaju nije riječ o političkoj partiji, već o institucijama Vlade RS.\n„Vlada RS i institucije RS izrazile su spremnost da se Brčko distrikt snabdijeva strujom čitave godine, pouzdano, po cijenama koje važe u RS. Elektroprivreda RS, čiji je većinski vlasnik Srpska, ponudila je novi ugovor ili produženje ugovora za narednih šest mjeseci po istim cijenama koji Brčko nije prihvatilo“, rekao je Radojičić.\nOn je istakao da je RS bila spremna da donese svoj zakon kojim bi omogućila da Brčko nastavi u kontinuitetu da preuzima energiju, ali da je OHR nametanjem drugačijeg zakona napravio takav pravni „galimatijas“, iz koga štetu imaju samo građani i subjekti u Brčkom.\nRadojičić je istakao da je OHR o ovom pitanju često mijenjao mišljenje, i da ne postoji nijedno racionalno objašnjenje, pogotovo ne ekonomsko ili komercijalno za ovo što je učinjeno, osim grube političke greške i totalne politizacije snabdijavanja distrikta strujom.\n“ I u razgovorima koje smo više mjeseci imali, insistirali su na nekim stvarima koje bi nanosile čistu štetu.\nZnači mi smo i onako isporučivali Brčko distriktu struju po cijenama za RS, a ne po izvoznim cijenama, a cijena koju je tražio OHR bila bi još niža i značila bi direktno nanošenje štete Elektroprivredi RS, što naravno nije prihvatljivo, uz još neke političke uslove i komplikacije“, rekao je Radojičić.\nPredsjednik Narodne skupštine RS je ponovio da Brčko do kraja godine mora kupovati struju iz FBiH, ukoliko OHR ne bi ukinuo sopstveni zakon i sopstvene naloge. i omogućio da Brčko kupi struju u RS.\nPrema njegovim riječima, nakon toga od januara 2011. godine RS bi ponovo po, u ovom momentu, potpuno nepoznatoj cijeni, zbog ove totalne konfuzije, trebalo šest mjeseci da strujom snabdijeva Brčko distrikt.\n„Znači, dok postojeće odluke OHR-a važe, Brčko će biti u ritmu šest mjeseci struja iz RS, šest iz FBiH, sa ogromnom razlikom u cijeni, koju sad navodno kompenziraju nekim subvencionisanjem iz budžeta, ali niko ne kaže kad i kako će to biti u buduće, i šta sa subjektima koji struju moraju kupovati, znači sami plaćaju a nemaju subvenciju od distrikta“, rekao je Radojičić.\nPrivredna komora distrikta Brčko u ozbiljnoj je zabludi ako smatra da bi povlačenjem naloga supervizora za Brčko Rafija Gregorijana o subvenciji troškova snabdijevanja električnom energijom u periodu od narednih šest mjeseci bila stvorena povoljnija situacija za privrednike – saopšteno je juče iz OHR-a.\nU OHR-u smatraju da bi „potrošači u distriktu, uključujući i privrednike i socijalno ugrožene, morali da plate značajno veći iznos za električnu energiju i ako bi bio povučen nalog supervizora, koji je izdat da bi se ublažili efekti odbijanja SNSD-a da snabdijevanje Brčkog električnom energijom stavi u zakonski okvir“.\nUpravni odbor Privredne komore Brčko distrikta zatražio je u subotu saopštenju od Gregorijana da povuče nalog kojim je nametnuto da distrikt od 1. jula do 31. decembra struju kupuje od „Elektroprivrede BiH“ po većoj cijeni, upozoravajući da je apsurdno potrošiti skoro dva miliona KM za ekonomski nepovoljniju ponudu, iako postoji mogućnost da se struja kupuje po mnogo nižoj cijeni.


EK: Srbija će isplivati iz recesije u 2016. - 05.05.2015, Sputnik Srbija\nEK: Srbija će isplivati iz recesije u 2016.\nPrema novoj prolećnoj ekonomskoj prognozi Evropske komisije koja se odnosi na zemlje kandidate za članstvo u Evropskoj uniji, Srbiju u ovoj godini čeka... 05.05.2015, Sputnik Srbija\n19:54 05.05.2015 (Osveženo: 16:19 05.10.2015)\n© AFP 2022 / ALEXA STANKOVIC I građani Srbije na pomen evropskih integracija prvenstveno pomisle na bolji život\n© AFP 2022 / ALEXA STANKOVIC\nPrema novoj prolećnoj ekonomskoj prognozi Evropske komisije koja se odnosi na zemlje kandidate za članstvo u Evropskoj uniji, Srbiju u ovoj godini čeka negativni privredni rast od 0,1 odsto, a u narednoj godini rast od 1,2 odsto.\nPrivreda Srbije će, prema najnovijim procenama Komisije, uspeti da blago ispliva iz recesije, ali će perspektive privrednog rasta ostati krhke.\nPosle nedavnog odobravanja trogodišnjeg kreditnog aranžmana od strane Međunarodnog monetarnog fonda (MMF) Srbiji, niže cene nafte će, u kombinaciji sa rastućim poverenjem, verovatno doprineti oporavku bruto kapitalne formacije, dok će snažna tražnja iz inostranstva pružiti podršku izvozu Srbije, navodi se u izveštaju Komisije.\nCene tečnog gasa u Srbiji među najvišim u Evropi\n4 Maj 2015, 08:09\nIpak, neizvesnost u pogledu zapošljavanja i lične potrošnje će verovatno opstati, ocenjuje Komisija, prenosi Tanjug.\nNajavljena fiskalna konsolidacija i strukturne reforme, prema ocenama Komisije, imaju odlučujući uticaj na prognoze privrednog rasta Srbije, pa se tako, s jedne strane, očekuje da će ove mere štetiti ličnoj i javnoj potrošnji, koja bi, prema nekim projekcijama, mogla u naredne dve godine negativno da utiče na rast.\nSa druge strane, ove mere bi trebalo da podignu potencijalni privredni rast i da obnove temelje za održivi ekonomski rast.\nU skladu sa tim, projekcijom se predviđa progresivno jačanje investicione aktivnosti u Srbiji, podstaknuto poboljšanjem situacije u poslovnom okruženju i smanjenim rizicima i neizvesnošću, navodi se u izveštaju.\nMMF od sutra „češlja“ srpske finansije\n28 April 2015, 13:20\nProcene su da će jačanje spoljne tražnje od članica Evropske unije, koja je najvažniji trgovinski partner Srbije, doprineti nastavku rasta izvoza, ocenjuje Komisija.\nIpak, uravnoteženje fiskalne konsolidacije i sprovođenje ambicioznih strukturnih reformi, u uslovima visoko neizvesnog međunarodnog okruženja, predstavljaće veliki izazov za vladu u Beogradu, ocene su Komisije.\nStopa nezaposlenost u Srbiji će, prema projekcijama, verovatno porasti sa ionako visokog nivoa, slaba tražnja će ostati ključni dezinflatorni faktor, dok će se cenovna stabilnost održati duž čitavog prognoziranog perioda.\nPrema projekcijama Komisije, budžetski deficit Srbije će u prognoziranom periodu značajno pasti, pri čemu bi ove godine trebalo da padne ispod 5,0 odsto BDP-a. Dalje smanjenje deficita će zavisiti od sprovođenja najavljenih reformi u javnoj administraciji, kao i od restrukturiranja državnih preduzeća, ocenjuje Komisija.\nUprkos snažnim naporima fiskalne konsolidacije, javni dug Srbije će, kako navodi Komisija, verovatno porasti, premašujući u narednom periodu nivo od 80 odsto BDP-a.


TotalCar.rs » Najjeftinija “lada”, najskuplji “audi”\nnovi sad, novo, Salon automobila, Srbija\nOd najjeftinije “lade veste” vredne 7.800 evra pa do najnovijeg “audija A8”, koji košta više od 160.000 evra, uglancani lepotani očekuju posetioce 15. novosadskog sajma automobila koji je danas svečano otvoren i koji će do nedelje 29. oktobra kupcima ponuditi skoro sve automobile koji se trenutno nalaze na tržištu Srbije.\nOno što je na prvi pogled lako uočljivo, to je da se i na našim salonima automobila pojavljuje sve više električnih i hibridnih vozila, a i zvezda salona “audi A8”, koji će tek sledeće godine početi da se prodaje na tržištima Evrope, naravno i Srbije, korak je ka sve izvesnijoj budućnosti – vozila bez vozača.\n– Veoma je važno da se stvore uslovi da što više naših sugrađana može da kupi novi automobil, jer je on bolji i bezbedniji. Pozvao bih sve da shvate da je brzina za pistu, a odgovorno ponašanje u vozilu za svakodnevnu upotrebu – rekao je otvarajući Novosadski sajam automobila naš proslavljeni automobilista Dušan Borković.\nPored više od 20 noviteta koji će biti premijerno prikazani u vreme trajanja sajma, od kojih izdvajamo “be-em-ve 6 gran turizmo”, “folksvagen arteon”, “polo” šeste generacije, i već pomenuti “audi A8”, prelepi “lend rover velar”, treba istaći i veliki broj manifestacija iz takozvanog pratećeg programa sajma, od kojih je najveći broj posvećen bezbednosti u saobraćaju.\nSvi izloženi modeli nalaze se u hali Master, Hali 1 i 1a, pa u halama 2 i 4, a iskorišćen je i otvoreni prostor na kome će se odvijati brojne manifestacije poput izložbe modifikovanih automobila, zatim takmičenje vozača u C kategoriji, a nacionalna vozačka akademija iz Beograda posetiocima će dočarati simulaciju čeonog sudara i bočnog prevrtanja automobila kao i značaj sigurnosnog pojasa, vazdušnih jastuka i dečjih sedišta.\nOno što je veoma važno za sve posetioce i potencijalne kupce su i znatna sajamska sniženja automobila od dve do četiri hiljade evra, a ponuđeni su i veoma povoljni sistemi za kupovinu vozila od beskamatnih kredita na tri i više godina, kao i mogućnost zamene vozila staro za novo.\nCena ulaznica na Sajam automobila u Novom Sadu je 300 dinara. Radno vreme je od 10 do 19 časova, a predviđeno je i izvlačenje velikog broja nagrada za posetioce, koje će biti organizovano u subotu 28. oktobra u 13 časova.\nU Frankfurt stiže unapređen Škoda Vision E koncept\nFerrarijevi motori u novim Alfinim modelima?


Meksiko će ispitati Šona Pena zbog El Čapa - Sputnjik Srbija\n15:57 11 Avgust 2020\n19:31 10.01.2016 Preuzmite kraći link\n„To je tačno, naravno, treba utvrditi odgovornosti“, rekao je on za AFP želeći da ostane anoniman.\nOn nije izneo više detalja o nameri tužilaštva da razgovara sa glumcima o njihovom tajanstvenom sastanku sa tada odbeglim El Čapom.\nJedan drugi federalni zvaničnik rekao je da nije jasno da li su Šon Pen i Kejt Del Kastiljo počinili krivično delo.\n„Iako novinar može da intervjuiše osumnjičenog za prodaju droge, oni nisu novinari“, naveo je on.\nMeksičke vlasti uspele su da otkriju lokaciju na kojoj se krije odbegli narko-bos i da ga uhvate zahvaljujući intervjuu koji je on u tajnosti imao pre nekoliko meseci sa Šonom Penom.\nPenov intervju sa Gusmanom, koji je dosad dvaput bežao iz maksimalno obezbeđenih zatvora u Meksiku, objavljen je kasno sinoć na sajtu američkog časopisa „Rolingstoun“, prenela je agencija AP.\nIntervju je navodno održan na nepoznatoj lokaciji u Meksiku krajem 2015. godine, nekoliko meseci pre nego što je El Čapo ponovno uhvaćen prošlog petka u gradu Los Močis, u pokrajini Sinaloa, nakon što je bio u bekstvu šest meseci.\nMeksičke vlasti su znale za sastanak Pena, Gusmana i meksičke glumice Kejt del Kastiljo održan u oktobru i pratile su kretanje američkog glumca, što im je pomoglo da otkriju ranč gde se krio narko-bos, navela su dva izvora iz meksičke Vlade.\nŠon Pen, El Čapo, Meksiko


Eurobasket - najnovije vesti - Naslovi.net\nEurobasket - vesti\n+ Dodaj 'Eurobasket' kao novi prozor na naslovnoj stranici\nTurci pronašli zamenu za Bobija Diksona, problem za Vujoševića\nAmerikanac je pod imenom Ali Muhamed nosio dres reprezentacije Turske, a sada bi mogao da dobije i zamenu.\nTurska reprezentacija je minulih godina brojila i jednog naturalizovanog Amerikanca, bio je to plejmejker Fenerbahčea Bobi Dikson, koji je turske boje nosio na Eurobasketu 2015. godine. On je nakon sjajnih partija u dresu Pinar... »\nKokoškov opet ukrotio Bogdanovića: Ponovila se noćna mora sa finala Eurobasketa (video)\nZnao je dobro Kokoškov kako treba da igra Juta protiv našeg reprezentativca\nSan Antonio Sparsi pobedili su Minesotu sa 117:101, dok je Sakramento pretrpeo poraz od Jute sa 103:97. Sparsi su nedavno bili tek 10. na zapadu, da bi sada posle Minesote imali isti broj pobeda kao peti tim na tabeli, ekipa... »\nKada nekom košarkašu navijači spevaju pesmu "Kićo, Kićane, zaje*ao si Splićane" onda znate da se radi o vanserijskom košarkašu. Upravo je to bio Dragan Kićanović, po mnogima najbolji srpski košarkaš svih vremena. Legenda kaže da... »\nEurobasket 2021: Evo ko želi organizaciju turnira, da li je i Srbija u igri?\nSlovenija je pobednik Eurobasketa 2017, a u Evropi se već razmišlja i priča o sledećem turniru koji je na programu za tri godine. FIBA Evrope već dobija kandidature. Za sada je najozbiljnija Italija, to jest grad Torino. Naime, Italijani su poslali kandidaturu da Torino bude domaćin jedne grupe i... »\nOvo je jedno veliko s*anje! Igrač koji nas uništio u finalu Eurobasketa "odlepio" zbog kvalifikacija za SP\nKlemen Prepelič van sebe posle poraza od Belorusije\nZvanični evropski šampion, reprezentacija Slovenije, pretrpela je i drugi poraz u kvalifikacijama za Mundobasket u Kini naredne godine. Sve što se dešava u vezi sa FIBA "prozorima" i organizacijom kvalifikacija izazvalo je žestoku reakciju beka Slovenaca Klemena... »\nFoto: MN Press Slovenačko krilo Vlatko Čančar bio je najbolji igrač Mege u subotu, ali nije uspeo da spreči poraz svog tima od Partizana. Osvajač Eurobasketa sa Slovenijom postigao je 20 poena u Čairu, a posle utakmice je... »\nNastavlja se sezona snova za slovensku košarku – a još nije gotova. Poslagao bih sve što se u slovenskoj košarci, i sa slovenskom košarkom, dogodilo ovako: osvojili su zlatnu medalju na Eurobasketu sredinom rujna prošle godine, a... »\nAlek Kulundžić, sin poznatog automobiliste, Andreja Kulundžića izuzetno je talentovan košarkaš i ukoliko nastavi sa napretkom mogao bi da bude budućnost srpske košarke\nBogdan Bogdanović je trenutno u NBA ligi jedan od najboljih rukija i dosegao je gotovo sam košarkaški vrh. Sa Sakramentom mu tek predstoje uspesi, a sjajnu sezonu krunisao je pozivom na Ol star vikend, na utakmicu "zvezda u... »\nAmerička televizija snimkom Telegrafa ubeđuje trenera Klipersa da pusti Bobija da šutira trojke! (video)\nTelegraf pre 44 dana\nESPN pokazao snimak sa Eurobasketa 2017. koji je zabeležila kamera našeg portala na treningu Srbije\nNovi centar LA Klipersa Boban Marjanović gostovao je u emisiji Sportska Nacija (SportNation) na ESPN televiziji, gde je odgovarao na razna pitanja novinara. Pitanja su se nizala jedno za drugim: Savremeni centri moraju da... »\nMondo pre 50 dana\nReprezentativac Slovenije Goran Dragić 18. februara će prvi put u karijeri nastupiti na Ol star meču NBA lige, i to u timu koji je selektirao Lebron Džejms. Dragića, koji je u septembru 2017. bio MVP Evropskog prvenstva i osvajač... »\nRTV pre 1 sat još 18 povezanih\nBlic pre 5 sati još 9 povezanih


U Briselu održani protesti podrške ideji nezavisnosti Katalonije – Haber.ba\nU Briselu održani protesti podrške ideji nezavisnosti Katalonije\nNekoliko stotina demonstranata protestiralo je danas u Briselu zbog ukidanja autonomije nametanjem prinudne uprave i hapšenja zvaničnika Katalonije koje je španska vlada provela nakon neustavnog referenduma i proglašenja nezavisnosti u toj pokrajini, javlja Anadolu Agency.\nProtesti u Briselu - AA\nProteste su organizovala katalonska udruženja koja podržavaju ideju nezavisnosti Katalonije, a skup je održan u briselskom parku, nedaleko od sjedišta Evropske unije.\nMeđu demonstrantima bili su i ministri iz suspendovane katalonske vlade Meritxell Serrer Aleu, Antoni Comin i Clara Obios za koje je Španija izdala evropske naloge za hapšenje.\n“Živjela Katalonija“, “Sloboda političkim zatvorenicima“, “EU neka ne čuti“ i “Evropo, spasi Kataloniju španskog fašizma“ su neke od poruka demonstranata koji su se okupili danas u Briselu.\nPažnju javnosti privuklo je i to što su demonstranti uporedo nosili katalonske i flamanske zastave.\nTeme:Brisel, izdvojeno, Katalonija, nezavisnost, protesti\nDeset stvari koje muškarci vole kod žena, a nemaju veze s izgledom\nPotresna ispovijest djevojčice koju su pretukle drugarice u školi: “Poniženje i nemoć bole više od šamara, a ja i dalje…”


Grčki trajekti usidreni u lukama zbog 48-časovnog štrajka\nTrajekti širom Grčke ostali su jutros privezani u lukama, označivši početak dvodnevnog štrajka pomoraca nezadovoljnih predloženim povećanjem poreza.\nNijedan trajekt neće krenuti iz luka narednih 48 sati, počev od petka ujutro do nedelje ujutro, zbog čega će žitelji mnogih ostrva ostati odsečeni od kopna i jedni od drugih, javlja agencija AP.\nPomorci protestuju zbog vladinog prijedloga da, kako kaže strukovni sindikat, njihova profesija bude izuzeta iz poreskih olakšica, uvođenjem poreza na prihod od 45 posto uz već postojeći poseban porez od 10 odsto.\nLevičarska vlada u Atini se bori da ispuni kriterijume svojih kreditora da bi obezbedila odobrenje novih sredstava u okviru trećeg međunarodnog spasilačkog paketa pomoći toj zemlji. Grčka se od 2010. godine oporavlja uz pomoć spasilačkih kredita, a zauzvrat se obavezala na ekonomske reforme sprovođenjem bolnih mera rezanja potrošnje i povećanja poreza, dodaje agencija.


Kako su se prenosile nadležnosti sa RS na nivo BiH - KORONA online\nMirko Šarović danas je podsjetio da je tokom Milorad Dodik izostavio jednu važnu činjenicu kada se žalio predsjedniku Srbije da se mimo Daytona na nivo BiH prenose ovlaštenja i preuzima kontrola …\n… u sistemu odbrane, vojske, sudova, pravosuđa, bezbjednosti, granične službe i finasija.\n– Dodik je jedino zaboravio da kaže da je za prenos nadležnosti u svim pobrojanim nadležnostima u parlamentu glasao ili odobrio upravo njegov SNSD – poručio je Mirko Šarović.\nPrema podacima opozicije, SNSD je stranka koja je dala najveći doprinos prihvatanjem 49 zakona u državnom Parlamentu, čime se 49 nadležnosti RS prenijelo na nivo BiH. S druge strane, iz SNSD-a tvrde da je više od 60 nadležnosti preneseno sa nivoa Republike Srpske na BiH kada je SDS činio vlast u nekom prošlom periodu na nivou institucija BiH.\nMediji su ranije izvještavali kako su sredinom 1998. godine, u vrijeme prvog mandata SNSD-a legalizovane zajedničke tablice, zastava i grb BiH, a zajednički pasoši i Granična policija 2000. godine.\nU mandatu SNSD-a vršena je priprema ukidanja Vojske Republike Srpske koja će 2006. godine biti integrisana u Oružane snage BiH. U pripremama na ukidanju aktivno je učestvovao SNSD-ov minisatar odbrane general Manojlo Milovanović. U to vrijeme delegacije iz Ministrastva odbrane Republike Srpske bile su gostujuće u bazama NATO-a. Iz straha da ne bude uhapšen na nekom od evropskih aerodroma, Milovanović je predvođenja delegacija prepustio pukovniku Draganu Jeličiću.\nSredinom 1999. godine Republika Srpska je prekinula platni promet sa Srbijom, a ekonomisti su tvrdili da je privreda Republike Srpske zbog toga zabilježila gubitak od 20 odsto. Istovremeno je u Republici Srpskoj konvertibilna marka postala jedino sredstvo plaćanja.\nTakođe, SNSD je potpisao Sporazum kojim su entiteti preuzeli obavezu isplata penzija za sve korisnike sa teritorije Republike Srpske. Kasnije je Vlada Republike Srpske nastojala dokazati da penzije treba isplaćivati tamo gdje su zarađene (FBiH), što i jeste univerzalno pravilo, ali je u suprotnosti sa potpisanim sporazumom. Izaslanik Dodikove Vlade učestvovao je u radnoj grupi za formiranje Suda i Tužilaštva BiH. Tada je napravljen Prijedlog zakona o Sudu BiH, ali nije prošao jer je SDS odbio ga podrži.\nŽeljko Mirjanić, nakon izbora 2000. godine postao je dopresjedavajući Predstavničkog doma Parlamenta BiH, i učestvovao u izglasavanju Zakona o Sudu BiH. SDS, koji je glasao protiv, podnio je apelaciju Ustavnom sudu BiH, koji je preglasavanjem utvrđeno kako je zakon ustavan.\nUstavni sud BiH je u junu 2007. godine objavio odluku da je dotadašnja himna Republike Srpske “Bože pravde” neustavna. Ista sudbina zadesila je i grb Republike Srpske. Zbog ovih izgubljenih ovih ingerencija Republike Srpske, niko nije reagovao.\nDodikov SNSD je takođe u Predstavničkom domu Parlamena BiH 2002. godine glasao za formiranje prve policijske agencija na državnom nivou SIPA-e, koja je 2004. godine dobila policijska ovlaštenja.


Radio Šumadinac > Forum > OPŠTI FORUMI > Sport > Tenis > Tipsarevic bez drugog kola\n23.05.2016 20:06 #1\nJanko Tipsarević nije se plasirao u drugo kolo Otvorenog prvenstva Francuske, pošto je eliminisan od Miloša Raonića iz Kanade sa 3:0 po setovima 6:3, 6:2, 7:6 (7:5). Protivniku je bilo potrebno dva sata i 10 minuta da reši meč u svoju korist.\nTipsarević nije imao šanse u prva dva seta, kada mu protivnik nije dozvolio nijednu priliku za brejk. Srpski teniser je u trećem igrao bolje, imao je šanse, ali je Raonić ipak bio bolji u taj brejku i došao do pobede.\nRaonić će u drugom kolu Rolan Garosa igrati protiv pobednika duela između Kazahstanca Mihaila Kukuškina i Adrijana Manarina iz Francuske.\nZadnji Post: 22.10.2013, 05:37


RWE neće morati da prodaje struju u RS | SEEbiz.eu\nRWE neće morati da prodaje struju u RS\nObjavljeno: 29.10.2012 / 21:36\nVIŠEGRAD - U ugovoru o strateškom partnerstvu, koji je Vlada Republike Srpske, odnosno "Elektroprivreda RS", potpisala s njemačkom kompanijom RWE za projekat "Gornja Drina", jasno se navodi da buduće koncesiono društvo koje će biti formirano neće imati obavezu snabdijevanja električnom energijom tarifnih kupaca u RS, te će je moći slobodno prodati na domaćem i međunarodnom tržištu.\nZanimljivo je da se u ugovoru navodi da je strateški partner upoznat da je u toku rješavanje postupka po žalbi društva "Barak" iz Izraela na Ustavnom sudu BiH te da će "Vlada RS-a zaštititi i obeštetiti" strateškog partnera, projektno i koncesiono društvo za sve stvarno pretrpljenje gubitke, štetu i troškove (isključujući izgubljenu dobit), ukoliko posljedice ovog postupka budu od direktnog uticaja na realizaciju projekta HES Gornja Drina.\nJasno je precizirano i da njemačka kompanija nikako ne može biti odgovorna oko postupaka koje vodi "Barak" iz Izraela.\nU ugovoru je pod "posebnom izjavom" Elektroprivreda RS garantovala njemačkom partneru da protokol koji je potpisala još 2008. godine s Elektroprivredom Srbije za korišćenje potencijala gornje Drine neće imati nikakav negativan utjecaj na najnoviji projekat planiran s RWE.\n"Elektroprivreda RS" se istovremeno obavezala da će zaštititi i obeštetiti njemačku kompaniju, koja će biti većinski vlasnik u projektu HES Gornja Drina, ukoliko protokol sa Srbijom bude imao direktan štetan uticaj na realizaciju projekta s RWE.\nSve brojne detalje ovog ugovora RS s RWE razmatraće poslanici Narodne skupštine Republike Srpske na sjednici 6. novembra, a nakon što je Vlada RS, 26. septembra, potpisala ugovor o izboru strateškog partnera za realizaciju projekta hidroenergetskog sistema "Gornja Drina" i ugovor o strateškom partnerstvu s kompanijom RWE.\nOvaj projekt zapravo predstavlja istraživanje, razvoj, izgradnju i korišćenje na profitabilnoj osnovi četiri hidroelektrane u hidroenergetskom sistemu Gornja Drina, Buk Bijela, Foča, Paunci i Sutjeska.\nProjekat je podijeljen u faze, od koji je prva istraživanje, koja uključuje osnivanje jednog projektnog društva i dodjeljivanje četiri koncesije za istraživanje (po jednu za svaki zaseban projekat) tom projektnom društvu.\nU skladu s odlukom Vlade o uslovima, kriterijumima i načinu izbora strateškog partnera za projekat Hidroenergetski sistem Gornja Drina, projektno društvo i koncesiona društva će biti organizovana kao društva s ograničenom odgovornošću čiji će većinski član biti njemački RWE, dok će manjinski članovi biti Elektroprivreda RS i HE na Drini, Višegrad.\nMeđu obavezama ERS, HE na Drini i RWE je da ispune i uslove za izdavanje relevantnih odobrenja koncentracije Konkurencijskog savjeta BiH i od drugih tijela za zaštitu koncentracije, ali i da dobiju odobrenje ugovora od Narodne skupštine Republike Srpske.\nTagovi: RWE, Elektroprivreda RS, Republika Srpska, Barak, struja, električna energija


26. septembar, 2020.\nDerbi meč 9.kola Linglong Tire Super lige Srbije igra se u Lučanima gde domaća Mladost dočekuje goste iz Beograda, ekipu Crvene zvezde. Oba tima su sezonu započela u skladu sa ambicijama i kvalitetom, pa treba očekivati odličnu utakmicu i veliku borbu za bodove.\nDomaćini su tokom aktuelne sezone zabeležili pet pobeda, uz jedan remi i dva poraza, pa sa 16 bodova na svom kontu trenutno zauzimaju 6.mesto na tabeli. U prethodnom kolu su kao gosti podelili bodove sa ekipom Metalca, a rezultat je bio 1:1. Gosti su tokom aktuelne sezone imali maksimalan učinak, sa osam ostvarenih pobeda, pa sa 24 boda na svom kontu trenutno zauzimaju 1.mesto na tabeli. U prethodnom kolu su kao domaćini ubedljivo savladali ekipu Voždovca, a rezultat je bio 6:0.\nDerbi susret 9.kola Linglong Tire Super lige Srbije između Mladosti i Crvene zvezde igra se u subotu 26.septembra 2020.godine, sa početkom u 18:00 časova. Obezbeđen je direktan televizijski prenos ovog susreta na trećem programu TV Arena sport.


Makron: Bezbednost u Evropi nemoguća bez poverenja u odnosima sa Rusijom - Sputnjik Srbija\n12:22 29 Novembar 2020\n16:46 28.10.2020 Preuzmite kraći link\n„Govorili smo i o odnosima sa Rusijom. U Evropi se ne može garantovati bezbednost bez postepenog uspostavljanja poverenja u odnosima sa Rusijom“, rekao je Makron na brifingu.\nFrancuski lider je dodao da se pitanja u sferi bezbednosti o kojima je neophodno razgovarati sa Moskvom – množe.\n„Situacija u Belorusiji i Nagorno-Karabahu su najsvežiji primeri. Glavni cilj našeg delovanja u vezi sa Rusijom je poboljšanje uslova za kolektivnu bezbednost Evrope, u potpunosti uzimajući u obzir bezbednost svih članica EU, uključujući i Estoniju“, rekao je Makron.\nMakron je tom prilikom zahvalio Estoniji za učešće u kontraterorističkoj operaciji u zoni Sahel.\nbezbednost, Rusija, Emanuel Makron


Ministar Berat Albayrak prezentirao novi ekonomski model | TRT Bosanski\nMinistar Berat Albay...\nMinistar Berat Albayrak prezentirao novi ekonomski model\nPrezentirajući principe novog ekonomskog modela u palati Dolmabahce u Istanbulu Albayrak je rekao kako će među temeljnim principima održavanje efektivnije i sigurnije komunikacije sa svim pravnim licima s udjelom u tržištu.\nMinistar finansija i trezora Turske Berat Albayrak objavio je danas u Ankari novi ekonomski model te zemlje.\n"Osiguravanje pune neovisnosti monetarne politike također, je među temeljnim principima novog ekonomskog okvira Turske", rekao je Albayrak.\nNajavio je i reviziji fiskalne i monetarne politike s ciljem postizanja veće stabilnosti budžeta.\nTurski ministar je rekao i kako princip nezavisnosti centralne banke ostaje nepromijenjen.\nPrvi korak u cilju jačanja ekonomske ravnoteže, kako je rekao Albayrak, biće borba protiv inflacije.\nOn je ukazao i na značaj pojednostavljenog sistema oporezivanja, što će uvećati tu vrstu prihoda.\nAlbayrak je najavio i prijedlog koji će dostaviti poslanicima u Velikoj narodnoj skupštini Republike Turske, a koji se odnosi na formiranje novog regulacionog tijela na najvišem nivou koje će se baviti finansijama.\nTagovi: ekonomski model\nIndikatori ukazuju na veći rast ponude od očekivanih globalnih zahtjeva i potencijalno usporavanje potražnje\nKanada: Uhapšena kćerka vlasnika Huaweija zbog kršenja sankcija prema Iranu\nDirektorica za finansijske poslova kineske kompanije Huawei Meng Wanzhou uhapšena je u Kanadi zbog kršenja sankcija Washingtona prema Iranu.